dwar il-proposta għal regolament tal-Parlament Ewropew u tal-Kunsill dwar l-approvazzjoni tat-tip ta' vetturi bil-mutur u magni rigward l-emissjonijiet minn vetturi heavy-duty (Euro VI) u dwar l-aċċess għal informazzjoni dwar it-tiswija u l-manutenzjoni tal-vetturi

Kumitat għall-Ambjent, is-Saħħa Pubblika u s-Sikurezza ta' l-Ikel

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

OPINJONI TAL- KUMITAT GĦAS-SUQ INTERN U L-ĦARSIEN TAL-KONSUMATUR Error!

OPINJONI TAL- KUMITAT GĦAT-TRASPORT U T-TURIŻMU Error!

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta għal regolament tal-Parlament Ewropew u tal-Kunsill dwar l-approvazzjoni tat-tip ta' vetturi bil-mutur u magni rigward l-emissjonijiet minn vetturi heavy-duty (Euro VI) u dwar l-aċċess għal informazzjoni dwar it-tiswija u l-manutenzjoni tal-vetturi

(Proċedura ta' kodeċiżjoni: l-ewwel qari)

Il-Parlament Ewropew ,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2007)0851 ),

– wara li kkunsidra l-Artikolu 251(2) u l-Artikolu 95 tat-Trattat KE, skond liema Artikoli il-Kummissjoni ppreżentat il-proposta lill-Parlament ( C6-0007/2008 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza ta' l-Ikel u l-opinjonijiet tal-Kumitat għas-Suq Intern u l-Ħarsien tal-Konsumatur u tal-Kumitat għat-Trasport u t-Turiżmu ( A6-0329/2008 ),

Japprova l-proposta tal-Kummissjoni kif emendata;

Jistieden lill-Kummissjoni biex terġa' tirreferi l-kwistjoni lill-Parlament jekk ikollha l-ħsieb li temenda l-proposta b'mod sustanzjali jew li tibdilha b'test ġdid;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal regolament

Test propost mill-Kummissjoni

(5) Biex jintlaħqu l-għanijiet ta' l-UE għall-kwalità ta' l-arja jinħtieġ sforz kontinwu sabiex jitnaqqsu l-emissjonijiet tal-vetturi.

Għal dik ir-raġuni, l-industrija għandha tkun ipprovduta b'informazzjoni ċara dwar il-valuri ta' limitu futuri ta' l-emissjonijiet.

Għal dik ir-raġuni, l-industrija għandha tkun ipprovduta b'informazzjoni ċara dwar il-valuri ta' limitu futuri ta' l-emissjonijiet u għandha tkun permessa perjodu ta' żmien xieraq biex tiksibhom u biex tikseb l-iżviluppi tekniċi mitluba .

Ġustifikazzjoni

Il-Parlament u l-Kummissjoni għandhom jipprovaw itejbu l-kwalità ta' l-arja fl-UE, u dan għandu jinkiseb.

Madankollu, l-industrija għandha bżonn biżżejjed żmien biex tirreaġixxi dwar il-leġiżlazzjoni l-ġdida u tipprepara l-iżviluppi tekniċi mitluba għas-suq.

Proposta għal regolament

Premessa 6 a (ġdida)

Test propost mill-Kummissjoni

(6a) Ir-retro-fitting ta' vetturi heavy duty aktar antiki b'sistemi ta' kontroll ta' tniġġis aktar moderni jtejbu l-kwalità ta' l-arja.

Il-Kummissjoni għandha tqis li tipproponi leġiżlazzjoni ta' l-UE għal sistemi bħal dawn li tiżgura wkoll li tniġġis ta' dijossidu ta' nitroġenu minn sistemi ta' kontroll ta' tniġġis retro-fit ikunu ristretti.

Ġustifikazzjoni

Kull sena madwar 10% tal-flotta ta' vetturi heavy duty hija sostitwita.

Għal din ir-raġuni l-effett tad-dispożizzjonijiet Euro VI se jieħu numru ta' snin biex jidħol fis-seħħ b'mod sħiħ.

Biex jintlaħaq l-effett massimu tal-proposta attwali, il-Kummissjoni għandha tinvestiga jekk il-leġiżlazzjoni ta' l-UE għal sistemi retro-fit għal vetturi attwali tistax tkun preżentata.

Proposta għal regolament

Test propost mill-Kummissjoni

(7) Fl-iffissar ta' l-istandards ta' emissjoni huwa importanti li jitqiesu l-implikazzjonijiet għall-kompetittività tas-swieq u tal-manifatturi, l-ispejjeż diretti u indiretti imposti fuq in-negozji u l-benefiċċji li jakkumulaw f'termini ta' stimolu lill-innovazzjoni, titjib tal-kwalità ta' l-arja, tnaqqis fl-ispejjeż tas-saħħa u żjieda fl-istennija għall-ħajja .

(7) Fl-iffissar ta' l-istandards ta' emissjoni huwa importanti li jitqiesu l-implikazzjonijiet għall-kompetittività tas-swieq u tal-manifatturi, l-ispejjeż diretti u indiretti imposti fuq in-negozji u l-benefiċċji li jakkumulaw ftermini ta stimolu lill-innovazzjoni, titjib tal-kwalità ta l-arja, tnaqqis fl-ispejjeż tas-saħħa u żjieda fil-medja tal-ħajja .

Sabiex tiġi ffavorita l-kompetittivitá tal-manifatturi, l-istandards ta' l-emissjonijiet għandhom jibqgħu l-istess għal perjodu minimu ta' ħames snin.

Ġustifikazzjoni

L-industrija teħtieġ perjodu minimu ta' stabilitá ta' ħames snin għal kull standard ta' emissjoni sabiex ikollha l-qligħ neċessarju mill-investimenti ħalli tintroduċi t-teknoloġija l-ġdida.

Modifiki ta' spiss tar-rekwiżiti ta' l-emissjonijiet jesiġu li l-manifatturi jiddedikaw ħafna risorsi biex jaġġornaw il-prodotti attwali tagħhom.

Dan jippenalizza ż-żmien ta' kummerċjalizzazzjoni ta' prodotti ġodda u joħloq żvantaġġ kompetittiv.

Hu biss billi jkun garantit żmien suffiċjenti u adegwat li l-kompetizzjoni ma titqegħidx fil-periklu u jkun żgurat li eventwalment tintlaħaq il-mira ambjentali.

Proposta għal regolament

Test propost mill-Kummissjoni

(8) Aċċess mhux ristrett għal informazzjoni dwar it-tiswija tal-vetturi, permezz ta' format standardizzat li jista' jintuża sabiex tkun irkuprata l-informazzjoni teknika, u l-kompetizzjoni effettiva fuq is-suq għas-servizzi ta' tiswija u ta' informazzjoni dwar il-manutenzjoni tal-vetturi huma meħtieġa sabiex jittejjeb il-funzjonament tas-suq intern, partikolarment rigward il-moviment liberu tal-merkanzija, il-libertà ta' stabbiliment u l-libertà li jkunu pprovduti s-servizzi.

Proporzjon kbir minn tali informazzjoni huwa relatat ma' sistemi dijanjostiċi fil-vettura u l-interazzjoni tagħhom ma' sistemi oħra tal-vetturi.

Huwa xieraq li jkunu stabbliti speċifikazzjonijiet tekniċi li għandhom ikunu segwiti mill-manifatturi fis-siti web tagħhom, flimkien ma' miżuri mmirati sabiex ikun żgurat aċċess raġonevoli għall-intrapriżi ż-żgħar u ta' daqs medju (SMEs).

(8) Aċċess mhux ristrett għal informazzjoni dwar it-tiswija tal-vetturi bl-iktar mod adegwat, mingħajr ma jinħoloq piż sproporzjonat relatat mal-benefiċċji lill-konsumaturi, permezz ta' format standardizzat li jista' jintuża sabiex tkun irkuprata l-informazzjoni teknika, u l-kompetizzjoni effettiva fuq is-suq għas-servizzi ta' tiswija u ta' informazzjoni dwar il-manutenzjoni tal-vetturi huma meħtieġa sabiex jittejjeb il-funzjonament tas-suq intern, partikolarment rigward il-moviment liberu tal-merkanzija, il-libertà ta' stabbiliment u l-libertà li jkunu pprovduti s-servizzi.

Jeħtieġ li jkunu stabbliti speċifikazzjonijiet tekniċi li għandhom ikunu segwiti mill-manifatturi fis-siti web tagħhom, flimkien ma' miżuri mmirati sabiex ikun żgurat aċċess raġonevoli għall-intrapriżi ż-żgħar u ta' daqs medju (SMEs).

Ġustifikazzjoni

Il-Kummissjoni għandu jkollha s-setgħa li tadotta biss miżuri xierqa dwar l-aċċess għal informazzjoni tat-tiswija u l-manutenzjoni tal-vettura.

M'hemm l-ebda raġuni biex jinħoloq piż sproporzjonat relatat mal-benefiċċji lill-konsumaturi.

Pereżempju li testendi d-definizzjoni ta' tiswija u ta' informazzjoni dwar manutenzjoni għal dijanjosi remota u timponi fuq il-manifatturi li jippermettu li persuni indipendenti akkreditati li jsewwu jkollhom aċċess għas-sistema ta' siġurtá tal-vettura, ma jidhirx li hu adatt.

Mhux biss huwa xieraq imma wkoll meħtieġ li jiġu stipulati speċifikazzjonijiet tekniċi li għandhom jiġu segwiti mill-manifatturi fil-websajts tagħhom.

Proposta għal regolament

Premessa 8 a (ġdida)

Test propost mill-Kummissjoni

(8a) Mhux aktar tard minn …*, il-Kummissjoni għandha tirrevedi l-operat tas-sistema ta' aċċess bla restrizzjonijiet għall-informazzjoni dwar it-tiswija u l-manutenzjoni ta' vetturi bil-għan li jiġi determinat jekk ikunx xieraq li jiġu kkonsolidati d-dispożizzjonijiet kollha li jirregolaw l-aċċess għal informazzjoni dwar it-tiswija u l-manutenzjoni ta' vetturi fi ħdan qafas leġiżlattiv rivedut dwar l-approvazzjoni tat-tip.

Jekk id-dispożizzjonijiet li jirregolaw l-aċċess għal informazzjoni bħal din jiġu konsolidati b'dan il-mod, id-dispożizzjonijiet ekwivalenti ta' dan ir-Regolament għandhom jitħassru, sakemm jinżammu d-drittijiet attwali dwar l-aċċess għal informazzjoni dwar it-tiswija u l-manutenzjoni.

* Erba' snin mid-data tad-dħul fis-seħħ ta' dan ir-Regolament.

Ġustifikazzjoni

Aċċess għall-informazzjoni kollha dwar it-tiswija u l-manutenzjoni għandu jkun inkorporat fid-direttiva ta' qafas dwar l-apporvazzjoni ta' tip jew f'qafas leġiżlattiv ieħor dwar l-approvazzjoni ta' tip.

Ir-regolament Euro 5/6 ekwivalenti għall-vetturi tal-passiġġieri ((KE Nru 715/2007) fih premessa identika (Nru 9).

Proposta għal regolament

Premessa 8 b (ġdida)

Test propost mill-Kummissjoni

(8b) Il-Kummissjoni għandha tinkoraġġixxi l-iżvilupp ta' forma standard armonizzata u internazzjonali għal aċċess bla restrizzjonijiet u standardizzat għal informazzjoni dwar tiswija u manutenzjoni ta' vetturi, pereżempju permezz tal-ħidma tal-Kumitat Ewropew għall-Istandarizzazzjoni (CEN).

Ġustifikazzjoni

Il-Kummissjoni għandha tħeġġeġ format standard ta' ISO armonizzat u internazzjonali għall-aċċess għal informazzjoni dwar tiswija, sabiex ikun żgurat l-iżvilupp ta' regolament armonizzat u internazzjonali dwar il-vetturi u sabiex tiżdied l-armonizzazzjoni f'oqsma li għadhom mhux koperti.

Proposta għal regolament

Premessa 8 c (ġdida)

Test propost mill-Kummissjoni

(8c) Huwa indispensabbli li jkun imfassal standard komuni Ewropew għall-formulazzjoni ta' informazzjoni dijanjostika abbord u informazzjoni dwar it-tiswija tal-vettura u dwar il-manutenzjoni tagħha.

Minħabba li l-forma attwali ta' l-Organizzazzjoni għall-Avvanzament ta' Standards ta' Informazzjoni Strutturata (OASIS) ma tistax tiġi applikata b'mod sħiħ għall-informazzjoni dijanjostika abbord u għall-informazzjoni dwar it-tiswija u l-manutenzjoni ta' vettura fir-rigward ta' vetturi kbar, is-CEN ingħata mandat biex ifassal standard estiż għal dik l-informazzjoni.

Dak l-istandard għandu jkun imsejjes fuq il-forma ta' l-OASIS, u jiġi adattat għall-ħtiġijiet speċjali ta' vetturi kbar.

Sakemm jasal iż-żmien li dak l-istandard jiġi adottat mis-CEN, l-informazzjoni djanjostika abbord u l-informazzjoni dwar it-tiswija u l-manutenzjoni ta' vetturi kbar għandha tiġi ppreżentata b'mod li jsir l-aċċess malajr u f'forma li tiggarantixxi aċċess mhux diskriminatorju.

L-informazzjoni għandha tkun disponibbli fuq il-websajts tal-produtturi, jew, jekk dan ma jkunx possibbli minħabba n-natura ta' l-informazzjoni, taħt forma oħra xierqa.

Speċifikazzjonijiet rigward l-iskop ta' l-informazzjoni teknika definita fid-dokument OASIS SC1-D2 għandhom ikunu inklużi fil-miżuri adottati għall-implimentazzjoni ta' dan ir-Regolament.

Ġustifikazzjoni

Vetturi kbar spiss jiġu muntati minn manifattur singolu, imma numru sinifikanti jinbnew fi stadji differenti u jinbiegħu bħala chassis u magna.

Is-suq ta' l-ispare parts jeħtieġ li jikseb informazzjoni dwar it-tiswija kemm għall-vetturi assemblati kompletament u kemm għal dawk mibjugħa taħt forma ta' magna/chassis.

Mhux possibbli li sempliċiment jingħaddu 'l quddiem ir-regoli dwar l-aċċess għall-informazzjoni dwar it-tiswijiet minn Euro 5 (vetturi tal-passiġġieri) għal Euro VI (vetturi tqal).

Għalhekk, il-format standardizzat irid jiġi aġġustat għall-ħtiġijiet tas-settur tal-vetturi tqal.

Proposta għal regolament

Test propost mill-Kummissjoni

(15) Sabiex ikunu kkontrollati aħjar l-emissjonijiet effettivi waqt l-użu inklużi l-OCE u sabiex ikun iffaċilitat il-proċess ta' konformità waqt l-użu, għandhom ikunu adottati metodoloġija ta' ttestjar u rekwiżiti ta' rendiment ibbażati fuq sistemi li jinġarru ta' kejl ta' l-emissjonijiet (PEMS).

(15) Sabiex ikunu kkontrollati aħjar l-emissjonijiet effettivi waqt l-użu inklużi l-OCE u sabiex ikun iffaċilitat il-proċess ta' konformità waqt l-użu, għandhom ikunu adottati metodoloġija ta' ttestjar u rekwiżiti ta' rendiment ibbażati fuq sistemi li jinġarru ta' kejl ta' l-emissjonijiet (PEMS) f'perjodu ta' żmien xieraq .

Ġustifikazzjoni

L-inklużjoni ta' dawn l-elementi hi pass importanti ferm li twassal għal leġiżlazzjoni armonizzata b'mod globali u għal kompetizzjoni globali ta' l-industrija ta' l-UE.

Il-Kummissjoni għandha tkun aktar soda fil-lingwaġġ li tuża u tadotta dawn ir-Regolamenti Tekniċi Globali (gtrs) fil-Euro VI.

Proposta għal regolament

Premessa 18 a (ġdida)

Test propost mill-Kummissjoni

(18a) L-Istati Membri għandhom jistabbilixxu miżuri ambizzjużi sabiex jiżguraw li r-retrofitting ta' vetturi heavy-duty eżistenti jkun konformi ma' l-istandards Euro VI.

Ġustifikazzjoni

Il-vetturi eżistenti jibqgħu parti kbira mill-flotta għal numru ta' snin u r-retrofitting li jsir wara għandu potenzjal kbir biex inaqqas l-emissjonijiet.

Proposta għal regolament

Premessa 18 b (ġdida)

Test propost mill-Kummissjoni

(18b) L-Istati Membri għandhom jimmonitorjaw regolarment ir-rati ta' tiġdid u tar-retrofitting tal-vetturi, jintensifikaw l-isforzi tagħhom biex inaqqsu r-rata ta' aktar vetturi li jniġġsu u jirrapurtaw ir-riżultati kull sena lill-Kummissjoni.

Ġustifikazzjoni

L-immonitorjar u r-rappurtar jista' jibni bażi li permezz tagħha l-politika għat-tnaqqis ta' l-emissjonijiet issir aktar effiċjenti fil-futur.

Proposta għal regolament

Test propost mill-Kummissjoni

(24) B'mod partikolari, il-Kummissjoni għandha tingħatalha s-setgħa li tintroduċi valuri ta' limitu bbażati fuq in-numru ta' partiċelli fl-Anness I, li tispeċifika l- valur tal-livell ammissibbli tal-komponent NO 2 fil-valur ta' limitu ta' l-NOx, li tistabbilixxi proċeduri, testijiet u rekwiżiti speċifiċi għall-approvazzjoni tat-tip, kif ukoll proċedura ta' kejl għan-numru ta' partiċelli, u li tadotta miżuri li jikkonċernaw emissjonijiet off-cycle, aċċess għal informazzjoni dwar it-tiswija u l-manutenzjoni tal-vetturi u ċ-ċikli ta' test li jintużaw sabiex jitkejlu l-emissjonijiet.

Peress li dawk il-miżuri għandhom ambitu ġenerali u huma mfassla sabiex jissupplimentaw dan ir-Regolament biż-żieda ta' elementi ġodda mhux essenzjali, għandhom ikunu adottati skond il-proċedura regolatorja bi skrutinju prevista fl-Artikolu 5a tad-Deċiżjoni 1999/468/KE.

(24) B'mod partikolari, il-Kummissjoni għandha tingħatalha s-setgħa li tintroduċi valuri ta' limitu bbażati fuq in-numru ta' partiċelli fl-Anness I, li tispeċifika , jekk ikun xieraq, il- valur tal-livell ammissibbli tal-komponent NO 2 fil-valur ta' limitu ta' l-NOx, li tistabbilixxi proċeduri, testijiet u rekwiżiti speċifiċi għall-approvazzjoni tat-tip, kif ukoll proċedura ta' kejl għan-numru ta' partiċelli, u li tadotta miżuri li jikkonċernaw emissjonijiet off-cycle, l-użu ta' sistemi ta' kejl ta' l-emissjonijiet li jinġarru, aċċess għal informazzjoni dwar it-tiswija u l-manutenzjoni tal-vetturi u ċ-ċikli ta' test li jintużaw sabiex jitkejlu l-emissjonijiet.

Ġustifikazzjoni

Kejl ta' l-emissjonijiet waqt kundizzjonijiet ta' sewqan reali spiss jirrivelaw differenzi sostanzjali bejn dawn u l-figuri ta' l-emissjonijiet waqt it-test.

Sabiex jiġi evitat li vetturi jiġu ddisinnjati speċifikament għaċ-ċiklu tat-test, li jipproduċi emissjonijiet ogħla waqt il-bqija tal-ħin, l-użu ta' sistemi ta' kejl ta' l-emissjonijiet, li jistgħu jinġarru, u l-kejl ta' l-emissjonijiet off-cycle, huwa essenzjali.

Proposta għal regolament

Test propost mill-Kummissjoni

Dan ir-Regolament għandu japplika bla ħsara għall-Artikolu 2(2) tar-Regolament (KE) Nru 715/2007.

Dan ir-Regolament għandu japplika bla ħsara għall-Artikolu 2(2) tar-Regolament (KE) Nru 715/2007 , li jippermetti approvazzjonijiet mogħtija għal tipi ta' vetturi b'massa ta' referenza ta' ≤ 2,610 kg biex ikunu estiżi, skond kundizzjonijiet speċifiċi, għal tipi ta' vetturi simili b'massa ta' referenza ta' ≤ 2,840 kg .

Ġustifikazzjoni

Numru ta' tipi ta' vetturi ('light-duty') għandhom l-istess bażi teknika.

Skond it-tip ta' 'body' ta' fuq speċifiku, il-piżijiet tagħhom jistgħu jkunu jew taħt jew fuq bl-eżatt il-limitu ta' 2,610kg.

Dan ifisser li żewġ vetturi li kienu identiċi teknikament se jkunu trattati b'mod differenti; waħda titqies bħala vettura 'light-duty', u l-oħra bħala vettura 'heavy duty'.

Dan għandu jagħmel differenza fir-rigward tar-rekwiżiti tekniċi għal approvazzjoni tat-tip.

Id-dispożizzjoni tar-Regolament 715/2007/KE dwar din il-kwistjoni qed tiżdied biex tiċċara s-sitwazzjoni.

Proposta għal regolament

Test propost mill-Kummissjoni

(1) "magna" tfisser l-għajn tal-propulsjoni ta' qawwa mekkanika ta' vettura li għaliha tista' tingħata approvazzjoni tat-tip bħala unità teknika separata, kif ġiet iddefinita fil-punt (25) ta' l-Artikolu 3 tad-Direttiva 2007/46/KE ;

(1) "sistema tal-magna" tfisser il-magna, is-sistema ta' kontroll ta' l-emissjonijiet u l-interface ta' komunikazzjoni (hardwer u messaġġi) bejn l-unità/jiet elettronika/ċi ta' kontroll tas-sistema tal-magna (ECU) u kull unità oħra ta' kontroll għall-propulsjoni jew għall-vettura ;

Ġustifikazzjoni

Dwar il-punt 1: il-konformità ma' Euro VI għandha tiġi pprovata għas-"sistema tal-magna" kollha kemm hi.

Is-sisema tal-magna hija s-sitwazzjoni fejn il-magna, is-sistema ta' emissjonijiet wara t-trattament u elementi addizzjonali ta' kontroll jaħdmu flimkien bl-aħjar mod possibbli.

Id-definizzjoni ta' "magna" għandha tinbidel b'mod korrispondenti jew tiġi sostitwita bit-terminu "sistema tal-magna".

Il-WHDC gtr Nru 4 diġà tinkludi definizzjonijiet għal-'sistema tal-magna', 'tip ta' magna' u 'sistema ta' egżost wara t-trattament', li jistgħu jintużaw hawn b'mod adegwat.

Proposta għal regolament

Artikolu 3 – punt 1 a (ġdid)

Test propost mill-Kummissjoni

(1a) "tip ta' magna" tfisser kategorija tal-magna, li fiha mhemmx differenzi fil-karatteristiċi essenzjali tal-magna;

Ġustifikazzjoni

Proposta għal regolament

Artikolu 3 – punt 1 b (ġdid)

Test propost mill-Kummissjoni

(1b) "sistema ta' trattament ta' wara ta' l-egżost" tfisser katalista (ossidazzjoni jew 3-way), filtru tal-partikuli, sistema ta' deNOx, filtru tal-partikuli deNOx imħalltin jew kull strument li jnaqqas l-emissjonijiet li huwa installat fid-direzzjoni tal-magna.

Din id-definizzjoni teskludi fluss mill-ġdid tal-gass ta' l-egżost (EGR), li, fejn jitwaħħal, huwa kkunsidrat bħala parti integrali mis-sistema tal-magna;

Ġustifikazzjoni

Proposta għal regolament

Test propost mill-Kummissjoni

(7) "sistema dijanjostika fil-vettura" jew "sistema OBD" tfisser sistema għall-kontroll ta' l-emissjonijiet li għandha l-kapaċità li tidentifika ż-żona fejn probabbilment hemm ħsara permezz ta' kodiċi ta' ħsarat maħżuna fil-memorja ta' kompjuter;

(7) "sistema dijanjostika fil-vettura" jew "sistema OBD" tfisser sistema abbord vettura jew magna li għandha l-kapaċità li tidentifika ħsarat, u jekk applikabbli, tindikahom permezz ta' sistema ta' allarm, li tidentifika l-probabilità taż-żona fejn tinsab il-ħsara permezz ta' informazzjoni maħżuna fil-memorja tal-kompjuter , u li tgħaddi dik l-informazzjoni 'l barra mill-vettura ; skond il-proċedura li tissemma fl-Artikolu 39(9) tad-Direttiva 2007/46/KE, il-Kummissjoni tista' tadotta definizzjoni oħra sabiex tirrifletti progress tekniku fis-sistemi OBD;

Ġustifikazzjoni

Is-sistema OBD, fil-fatt, ma tikkontrollax l-emmissjonijiet.

Is-sistema OBD tissorvelja l-prestazzjoni tas-sistemi u tal-komponenti li jikkontrollaw l-emmissjonijiet.

Id-definizzjoni l-ġdida proposta hija konformi ma' dik tad-WWH-OBD (Dijanjostika Armonizzata OBD Dinjija).

Proposta għal regolament

Test propost mill-Kummissjoni

(11) "informazzjoni dwar it-tiswija u l-manutenzjoni tal-vetturi" tfisser kull informazzjoni meħtieġa għad-dijanjosi, għall-manutenzjoni, għall-ispezzjoni, għall-monitoraġġ perjodiku, għat-tiswija, għar-ri-programmazzjoni jew għar-ri-inizjalizzazzjoni tal-vettura u li l-manifatturi jipprovdu lin-negozjanti u lis-sewwejja awtorizzati tagħhom, inklużi l-emendi u s-supplimenti sussegwenti għal tali informazzjoni.

Din l-informazzjoni tinkludi l-informazzjoni kollha meħtieġa biex vettura tiġi mgħammra b'parts jew b'tagħmir;

(11) "informazzjoni dwar it-tiswija u l-manutenzjoni tal-vetturi" tfisser kull informazzjoni meħtieġa għad-dijanjosi, għall-manutenzjoni, għall-ispezzjoni, għall-monitoraġġ perjodiku, għat-tiswija, għar-ri-programmazzjoni, għar-ri-inizjalizzazzjoni jew l-appoġġ dijanjostiku remot tal-vettura u li l-manifatturi jipprovdu lin-negozjanti u lis-sewwejja awtorizzati tagħhom, inklużi l-emendi u s-supplimenti sussegwenti għal tali informazzjoni.

Din l-informazzjoni tinkludi l-informazzjoni kollha meħtieġa biex vettura tiġi mgħammra b'parts jew b'tagħmir.

Il-produtturi għandhom jipprovdu faċilità standardizzata, sikura, u remota biex jippermettu persuni li jwettqu tiswijiet indipendenti akkreditati biex ilestu operazzjonijiet li jinkludu aċċess għas-sistema ta' sigurtà tal-vettura;

Ġustifikazzjoni

Bil-kumplessità (elettronika) dejjem tikber tal-vetturi, il-produtturi qed jipprovdu dejjem aktar faċilitajiet ta' appoġġ dijanjostiċi remoti.

Bil-ħsieb li tinħoloq ugwaljanza fl-opportunitajiet bejn operaturi, dawn il-faċilitajiet għandhom ikunu disponibbli wkoll għal operaturi indipendenti biex jippermettulhom li joffru lill-konsumaturi għażla kontinwa fil-provvediment tat-tiswija.

Minbarra dan, għandha ssir referenza għal ħolqa ta' sigurtà bejn vettura u l-produttur għall-issettjar mill-ġdid ta' 'immobilisers' u għall-ipprogrammar mill-ġdid ta' l-unitajiet ta' kontroll elettroniċi.

Proposta għal regolament

Artikolu 3 – punt 11 a (ġdid)

Test propost mill-Kummissjoni

(11a) "manifattur" tfisser il-persuna jew il-korp responsabbli għall-awtorità ta' l-approvazzjoni għall-aspetti kollha ta' l-approvazzjoni tat-tip jew għall-proċess ta' awtorizzazzjoni biex tiġi żgurata l-konformità tal-produzzjoni.

Mhux essenzjali li l-persuna jew il-korp tkun involuta direttament fl-istadji kollha tal-kostruzzjoni tal-vettura, is-sistema, il-komponent jew l-unità teknika separata li hi s-suġġett tal-proċess ta' approvazzjoni;

Ġustifikazzjoni

M'għandhiex bżonn ta' spegazzjoni (definizzjoni mill-Artikolu 3.27 tad-Direttiva 2007/46/KE).

Proposta għal regolament

Artikolu 5 – paragrafu 4 – introduzzjoni u ittra a

Skond il-proċedura li tissemma fl-Artikolu 39(9) tad-Direttiva 2007/46/KE, il-Kummissjoni għandha tadotta miżura għall-implimentazzjoni ta' dan l-Artikolu.

Dawn il-miżuri għandhom jikkonċernaw dan li ġej:

Skond il-proċedura li tissemma fl-Artikolu 39(9) tad-Direttiva 2007/46/KE, il-Kummissjoni għandha tadotta miżura għall-implimentazzjoni ta dan l-Artikolu.

Dawn il-miżuri għandhom jiġu stabbiliti sal-31 ta' Diċembru 2009 u għandhom jikkonċernaw dan li ġej:

(a) l-emissjonijiet mit-tailpipe, inklużi ċ-ċikli tat-test, l-emissjonijiet off-cycle, in- numru ta' partiċelli, l-emissjonijiet waqt idling speed, l-opaċità tad-duħħan u l-funzjonament korrett u r-riġenerazzjoni korretta tat-tagħmir għall-kontroll tat-tniġġis;

(a) l-emissjonijiet mit-tailpipe, inklużi ċ-ċikli tat-test, l-użu ta' sistemi ta' kejl ta' l-emissjonijiet li jistgħu jinġarru, sabiex jiġu verifikati l-emissjonijiet waqt l-użu, il-verifika u l-limitazzjoni ta' l-emissjonijiet off-cycle, sabiex ikun hemm konformità mal-limiti ta' l-emissjonijiet speċifikati fl-Anness I, definizzjoni tal-limiti għan- numru ta' partiċelli filwaqt li jinżammu l-ħtiġijiet ambjentali ambizzjużi , l-emissjonijiet waqt idling speed, l-opaċità tad-duħħan u l-funzjonament korrett u r-riġenerazzjoni korretta tat-tagħmir għall-kontroll tat-tniġġis;

Ġustifikazzjoni

Il-miżuri li għandhom jiġu implimentati għandhom jiġu stabbiliti sa l-1 ta' April 2009 sabiex il-manifatturi u sottokuntratturi jkollohom fil-ħin l-informazzjoni kollha li jeħtieġu biex jerġgħu jattrezzaw il-vetturi b'konformità mar-regoli.

Il-kejl ta' l-emissjonijiet waqt kundizzjonijiet ta' sewqan reali spiss jirrivelaw differenzi sostanzjali bejn dawn u l-figuri ta' l-emissjonijiet waqt it-test.

Sabiex jiġi evitat li vetturi jiġu ddisinnjati speċifikament għaċ-ċiklu tat-test, li jipproduċi emissjonijiet ogħla waqt il-bqija tal-ħin, l-użu ta' sistemi ta' kejl ta' l-emissjonijiet, li jistgħu jinġarru, u l-kejl ta' l-emissjonijiet off-cycle, huwa essenzjali.

Proposta għal regolament

Test propost mill-Kummissjoni

Skond il-proċedura li tissemma fl-Artikolu 39(9) tad-Direttiva 2007/46/KE, il-Kummissjoni tista' tadotta miżuri oħra li jikkonċernaw proċeduri, testijiet u rekwiżiti speċifiċi għall-approvazzjoni tat-tip.

imħassar

Ġustifikazzjoni

Dan il-paragrafu huwa fformulat b'mod wisq indeterminat u wisq miftuħ u jippermetti lill-Kummissjoni wisq libertà li tieħu azzjoni fil-proċedura tal-komitoloġija.

Dan jista' jirriżulta f'dewmien fl-adozzjoni tal-miżuri implimentattivi.

Ir-rekwiżiti għall-approvazzjoni tat-tip għandhom ikunu definittivi.

Għandu jkun possibbli li jiġu introdotti rekwiżiti ġodda bl-involviment tal-Parlament u tal-Kunsill biss.

Proposta għal regolament

Test propost mill-Kummissjoni

Il-manifatturi għandhom jipprovdu aċċess mhux ristrett u standardizzat għal informazzjoni dwar is-sistemi dijanjostiċi fil-vettura (OBD) u għal informazzjoni dwar it-tiswija u l-manutenzjoni tal-vetturi lill-operaturi indipendenti.

Il-manifatturi għandhom jipprovdu aċċess mhux ristrett u standardizzat għal informazzjoni dwar is-sistemi dijanjostiċi fil-vettura (OBD) , għal dijanjosi u tagħmir ieħor, għodda li tinkludi softwer relevanti u għal informazzjoni dwar it-tiswija u l-manutenzjoni tal-vetturi lill-operaturi indipendenti.

Ġustifikazzjoni

L-operaturi indipendenti għandhom bżonn aċċess għall-għodda oriġinali u għat-tagħmir ta' prova tal-manifatturi biex iwettqu t-tiswija ta' l-ispeċjalisti.

Peress li r-Regolament dwar kategoriji ta' ftehim vertikali u prattiċi miftiehma fis-settur tal-vetturi bil-mutur (KE) Nru 1400/2002 se jiskadi fl-2010, f'dan ir-Regolament għandha tiddaħħal dispożizzjoni identika li tagħti l-istess drittijiet.

Proposta għal regolament

Test propost mill-Kummissjoni

Fil-każ ta' approvazzjoni tat-tip li ssir fi stadji differenti, il-manifattur responsabbli mill-approvazzjoni tat-tip ikkonċernat għandu jkun responsabbli wkoll biex jikkomunika informazzjoni dwar it-tiswija relatata ma' l-istadju partikolari kemm lill-manifattur finali kif ukoll lill-operaturi indipendenti.

Il-manifattur finali għandu jkun responsabbli għall-komunikazzjoni ta' l-informazzjoni dwar il-vettura kollha lill-operaturi indipendenti.

It-tariffi għall-ħin ta' aċċess għandhom jitħallsu darba biss.

Għandhom japplikaw l-Artikoli 6 u 7 tar-Regolament (KE) Nru 715/2007.

Għandhom japplikaw l-Artikoli 6 u 7 tar-Regolament (KE) Nru 715/2007 mutatis mutandis .

L-informazzjoni dijanjostika fil-vettura u l-informazzjoni dwar it-tiswija u l-manutenzjoni għandu jkollha l-istandard CEN malli dan ta' l-aħħar jiġi adottat.

Sakemm tiġi adottata din il-forma standard ġdida mis-CEN, l-informazzjoni dijanjostika fil-vettura u l-informazzjoni dwar it-tiswija u l-manutenzjoni għal vetturi għandha tiġi pprovduta f'forma li toffri faċilità tal-qari u ma tkunx diskriminatorja.

L-informazzjoni għandha tkun ippubblikata fuq il-websajts tal-manifatturi jew, jekk dan ma jkunx possibbli minħabba n-natura ta' l-informazzjoni, f'forma oħra xierqa.

Ġustifikazzjoni

Il-vetturi heavy duty tal-merkanzija spiss jiġu mibnija minn manifattur wieħed.

Madankollu, ħafna minn dawn il-vetturi huma mmanifatturati f'diversi stadji u, pereżempju, jinbiegħu bħala chassis jew magna.

Iż-żmien ta' wara l-bejgħ jitlob informazzjoni dwar it-tiswija kemm dwar vetturi armati kompletament u vetturi mibjugħa bħala chassis jew magna.

Id-dispożizzjonijiet li jirregolaw l-aċċess għall-informazzjoni dwar it-tiswija ma jistgħux sempliċiment jiġu trasferiti mill-Euro V (karozzi privati) għall-Euro VI (vetturi heavy duty tal-merkanzija).

Il-forma standard għandha tiġi adattata għall-partikularitajiet tal-vetturi heavy duty tal-merkanzija.

Proposta għal regolament

Test propost mill-Kummissjoni

Skond il-proċedura li tissemma fl-Artikolu 39(9) tad-Direttiva 2007/46/KE, għall-implimentazzjoni tal-paragrafu 1 ta' dan l-Artikolu, il-Kummissjoni għandha tistabbilixxi u taġġorna l-ispeċifikazzjonijiet tekniċi relatati mal-mod li bih l-informazzjoni dwar is-sistema OBD u l-informazzjoni dwar it-tiswija u l-manutenzjoni tal-vetturi għandha tkun ipprovduta.

Skond il-proċedura li tissemma fl-Artikolu 39(9) tad-Direttiva 2007/46/KE, għall-implimentazzjoni tal-paragrafu 1 ta' dan l-Artikolu, il-Kummissjoni għandha tistabbilixxi u taġġorna l-ispeċifikazzjonijiet tekniċi xierqa relatati mal-mod li bih l-informazzjoni dwar is-sistema OBD u l-informazzjoni dwar it-tiswija u l-manutenzjoni tal-vetturi għandha tkun ipprovduta.

Il-Kummissjoni għandha tqis it-teknoloġija informatika attwali, it-teknoloġija tal-vetturi tal-ġejjieni, l-Organizzazzjoni Internazzjonali għall-Istandarizzazzjoni (ISO) attwali u l-possibilità ta' standard ISO dinji.

Ġustifikazzjoni

Huwa importanti ħafna li jitqiesu t-teknoloġiji attwali u tal-ġejjieni tal-vetturi u ta' l-istandards ISO waqt li l-Kummissjoni tistabbilixxi u taġġorna speċifikazzjonijiet tekniċi marbuta ma' l-informazzjoni OBD u l-informazzjoni dwar it-tiswija u l-manutenzjoni tal-vetturi.

Proposta għal regolament

Test propost mill-Kummissjoni

B'effett mill-1 ta' Ottubru 2014 , fil-każ ta' vetturi ġodda li ma jikkonformawx ma' dan ir-Regolament, l-awtoritajiet nazzjonali għandhom iqisu ċ-ċertifikati ta' konformità bħala li m'għadhomx aktar validi għall-finijiet ta' l-Artikolu 26 tad-Direttiva 2007/46/KE u, minħabba raġunijiet relatati ma' emissjonijiet, għandhom jipprojbixxu r-reġistrazzjoni, il-bejgħ u l-użu ta' tali vetturi.

B'effett minn 48 xahar wara d-dħul fis-seħħ tal-miżuri msemmija fl-Artikoli 4(3), 5(4) u 6(2) għall-implimentazzjoni ta' dan ir-Regolament , fil-każ ta' vetturi ġodda li ma jikkonformawx ma' dan ir-Regolament, l-awtoritajiet nazzjonali għandhom iqisu ċ-ċertifikati ta' konformità bħala li m'għadhomx aktar validi għall-finijiet ta' l-Artikolu 26 tad-Direttiva 2007/46/KE u, minħabba raġunijiet relatati ma' emissjonijiet, għandhom jipprojbixxu r-reġistrazzjoni, il-bejgħ u l-użu ta' tali vetturi.

Ġustifikazzjoni

Għandu jkun hemm intervall ta' 48 xahar bejn il-pubblikazzjoni tad-dispożizzjonijiet implimentattivi u d-dħul fis-seħħ ta' l-istandards il-ġodda dwar l-emissjonijiet, biex ikun żgurat li l-manifatturi u l-fornituri tal-komponenti jkollhom l-informazzjoni kollha meħtieġa sabiex ikunu jistgħu jagħmlu l-bidliet tekniċi kollha meħtieġa għall-vetturi l-ġodda.

Proposta għal regolament

Test propost mill-Kummissjoni

imħassar

L-inċentivi finanzjarji

Bla ħsara għad-dħul fis-seħħ tal-miżuri implimentattivi għal dan ir-Regolament, l-Istati Membri jistgħu jipprevedu inċentivi finanzjarji li japplikaw għal vetturi bil-mutur fi produzzjoni f'serje, li jkunu konformi ma' dan ir-Regolament.

Dawk l-inċentivi għandhom japplikaw għall-vetturi l-ġodda kollha li tqiegħdu fuq is-suq ta' l-Istat Membru kkonċernat, li jkunu konformi ma' dan ir-Regolament.

Madankollu, għandhom jieqfu japplikaw mhux aktar tard mill-1 ta' Ottubru 2014.

Bla ħsara għad-dħul fis-seħħ tal-miżuri implimentattivi għal dan ir-Regolament, l-Istati Membri jistgħu jagħtu inċentivi finanzjarji għall-iffissar retroattiv tal-valuri ta' limitu ta' l-emissjonijiet stabbiliti fl-Anness I tal-vetturi li qed jintużaw u għall-iskrappjar ta' vetturi li ma jkunux konformi ma' dan ir-Regolament.

Għal kull tip ta' vettura bil-mutur, l-inċentivi finanzjarji li jissemmew fil-paragrafi 1 u 2 m'għandhomx jeċċedu l-ispiża addizzjonali tat-tagħmir tekniku introdott sabiex tkun żgurata konformità mal-limiti ta' emissjoni speċifikati fl-Anness I, inkluża l-ispiża ta' l-installazzjoni fuq il-vettura.

Il-Kummissjoni għandha tiġi informata bi pjanijiet sabiex jiġu istitwiti jew mibdula l-inċentivi fiskali li jissemmew fil-paragrafi 1 u 2.

Ġustifikazzjoni

Il-fatt li Stati individwali jitħallew jipprovdu inċentivi finanzjarji jmur kontra l-prinċipji tas-Suq Uniku u jista' jaħdem kontra l-kompetizzjoni.

Proposta għal regolament

Test propost mill-Kummissjoni

Wara li jkun ikkompletat il- Programm tal-Kejl tal-Partikulati tan-NU/ECE, immexxi taħt l-awspiċi tal-Forum Dinji għall-Armonizzazzjoni tar-Regolamenti dwar il-Vetturi, mingħajr ma tbaxxi l-livell ta' ħarsien ambjentali fi ħdan il-Komunità, il-Kummissjoni għandha:

Wara li jkunu ikkompletati l-partijiet relevanti tal- Programm tal-Kejl tal-Partikulati tan-NU/ECE, immexxi taħt l-awspiċi tal-Forum Dinji għall-Armonizzazzjoni tar-Regolamenti dwar il-Vetturi, u mhux aktar tard mill-1 ta' April 2009, skond l-Artikolu 39(9) tad-Direttiva 2007/46/KE, imma mingħajr ma tbaxxi l-livell ta' ħarsien ambjentali fi ħdan il-Komunità, il-Kummissjoni għandha:

(a) tintroduċi valuri ta' limitu bbażati fuq in-numru ta' partiċelli, u jekk ikun xieraq, tispeċifika l-valur tal-livell ammissibbli tal-komponent NO2 fil-valur ta' limitu ta' l-NOx; hemmhekk skond l-Artikolu 39(2) tad-Direttiva 2007/46/KE;

(a) tintroduċi valuri ta' limitu bbażati fuq in-numru ta partiċelli, u jekk ikun xieraq, tispeċifika l-valur tal-livell ammissibbli tal-komponent NO2 fil-valur ta limitu ta l-NOx;

(b) tadotta proċedura ta' kejl għan-numru tal-partiċelli.

Il-Kummissjoni għandha tistabbilixxi fatturi ta' korrelazzjoni bejn iċ-ċiklu tranżitorju Ewropew (ETC) u ċ-ċiklu stabbli Ewropew (ESC) kif ġie deskritt fid-Direttiva 2005/55/KE, u ċ-ċiklu ta' sewqan armonizzat dinji tranżitorju (WHTC) u ċ-ċiklu ta' sewqan stabbli armonizzat dinji fi stat stabbli (WHSC) u għandha tadotta l-valuri ta' limitu kif ikun xieraq.

Il-Kummissjoni għandha tistabbilixxi fatturi ta' korrelazzjoni bejn iċ-ċiklu tranżitorju Ewropew (ETC) u ċ-ċiklu stabbli Ewropew (ESC) kif ġie deskritt fid-Direttiva 2005/55/KE, u ċ-ċiklu ta' sewqan armonizzat dinji tranżitorju (WHTC) u ċ-ċiklu ta' sewqan stabbli armonizzat dinji fi stat stabbli (WHSC) u għandha tadotta l-valuri ta' limitu kif ikun xieraq , skond l-Artikolu 39(9) tad-Direttiva 2007/46/KE .

Il-Kummissjoni għandha tanalizza l-proċeduri, it-testijiet u r-rekwiżiti li jissemmew fl-Artikolu 5(4) kif ukoll iċ-ċikli tat-test li ntużaw sabiex jitkejlu l-emissjonijiet .

Jekk l-analiżi ssib li dawk il-proċeduri, it-testijiet , ir- rekwiżiti u ċ-ċikli tat-test m'għadhomx aktar adegwati jew m'għadhomx aktar jirriflettu l-emissjonijiet dinjija effettivi, għandhom jiġu adattati sabiex jirriflettu adegwatament l-emissjonijiet iġġenerati mis-sewqan reali fit-toroq.

Il-Kummissjoni għandha tanalizza l-proċeduri, it-testijiet u r-rekwiżiti li jissemmew fl-Artikolu 5(4).

Jekk l-analiżi ssib li dawk il-proċeduri, it-testijiet u r- rekwiżiti m'għadhomx aktar adegwati jew m'għadhomx aktar jirriflettu l-emissjonijiet dinjija effettivi, għandhom jiġu adattati skond l-Artikolu 39(9) tad-Direttiva 2007/46/KE sabiex jirriflettu adegwatament l-emissjonijiet iġġenerati mis-sewqan reali fit-toroq.

Il-Kummissjoni għandha tanalizza l-inkwinanti elenkati fil-punt 2 ta' l-Artikolu 3.

Jekk il-Kummissjoni tikkonkludi li huwa xieraq li jiġu regolati l-emissjonijiet ta' inkwinanti addizzjonali, għandha temenda dan ir-Regolament b'mod xieraq .

Jekk il-Kummissjoni tikkonkludi li huwa xieraq li jiġu regolati l-emissjonijiet ta' inkwinanti addizzjonali, din għandha tissottometti lill-Parlament Ewropew u lill-Kunsill proposta biex jiġi emendat dan ir-Regolament .

Ġustifikazzjoni

Il-miżuri li għandhom jiġu implimentati għandhom jiġu adottati sa l-1 ta' April 2009 sabiex l-industrija jkollha fil-ħin l-informazzjoni kollha li teħtieġ biex terġa' tattrezza l-vetturi b'konformità mar-regoli.

Proposta għal regolament

Artikolu 16 – paragrafu 2 a (ġdid)

Test propost mill-Kummissjoni

Il-Kummissjoni għandha tadotta l-miżuri implimentattivi msemmija fl-Artikoli 4(3), 5(4) u 6(2) sa mhux aktar tard mill-31 ta' Diċembru 2009.

Ġustifikazzjoni

Il-manifatturi għandhom bżonn ta' ċertu perjodu ta' tranżizzjoni bejn id-dħul fis-seħħ tar-Regolament u l-proċedura tal-kumitat.

Flimkien ma' l-istandards ta' l-Euro V u l-Euro VI, il-Kummissjoni adottat diversi dispożizzjonijiet ġodda dwar il-karozzi privati aktar ġodda skond il-proċedura tal-kumitati, li diġà se ssir vinkolanti skond l-istandard Euro V f'Settembru 2009, sabiex il-manifatturi bilkemm ikollhom perjodu ta' tranżizzjoni.

L-istandard Euro VI għandu jqis din il-problema.

Proposta għal regolament

Test propost mill-Kummissjoni

Il-limiti ta' emissjoni ta' l-Euro VI

Valuri ta' limitu

Massa ta' PM (mg/kWh)

Numru ta' PM (1) (#/kWh)

Il-limiti ta' emissjoni ta' l-Euro VI

Valuri ta' limitu

Massa ta' PM (mg/kWh)

Numru ta' PM (1) (#/kWh)

Ġustifikazzjoni

Żieda marġinali fil-valur ta' limitu NO x tippermetti soluzzjonijiet tekniċi li jnaqqsu s-CO 2 daqs 50%.

Din l-emenda tipprovdi sitwazzjoni ta' titjib kemm fir-rigward ta' l-inkwinanti ta' l-arja u l-gassijiet b'effett ta' serra billi twassal għal skambju aħjar bejn l-emissjoninijet NO x u CO 2 .

OPINJONI TAL- KUMITAT GĦAS-SUQ INTERN U L-ĦARSIEN TAL-KONSUMATUR

għall- Kumitat għall-Ambjent, is-Saħħa Pubblika u s-Sikurezza ta' l-Ikel

dwar il-proposta għal regolament tal-Parlament Ewropew u tal-Kunsill dwar l-approvazzjoni tat-tip ta' vetturi bil-mutur u magni rigward l-emissjonijiet minn vetturi heavy-duty (Euro VI) u dwar l-aċċess għal informazzjoni dwar it-tiswija u l-manutenzjoni tal-vetturi

Rapporteur għal opinjoni:

ĠUSTIFIKAZZJONI QASIRA

L-għan ta' din il-proposta għal regolament tal-Parlament Ewropew u tal-Kunsill dwar l-approvazzjoni tat-tip ta' vetturi bil-mutur u magni rigward l-emissjonijiet minn vetturi heavy-duty (Euro VI) u dwar l-aċċess għal informazzjoni dwar it-tiswija u l-manutenzjoni tal-vetturi huwa li jiġu stipulati regoli armonizzati dwar il-bini ta' vetturi bil-mutur sabiex ikunu żgurat it-tħaddim tas-suq intern filwaqt li fl-istess ħin ikun żgurat ħarsien ambjentali ta' livell għoli f'dak li jirrigwarda l-emmissjonijiet ta' inkwinanti atmosferiċi;

Bil-għan li tkun garantita kompetizzjoni effettiva fis-suq tas-servizzi ta' tiswija u ta' manutenzjoni u biex ikun żgurat li l-operaturi indipendenti ma jkunux esklużi mis-suq, il-produtturi ta' vetturi għandhom jagħtu aċċess bla restrinzzjonijiet u standardizzat lil operaturi, bħal min isewwi, il-produtturi jew id-distributuri ta' tagħmir, għodda jew partijiet tal-bdil użati fit-tiswija, għal informazzjoni dwar is-sistemi dijanjostiċi fil-vettura (OBD) u informazzjoni dwar it-tiswija u l-manutenzjoni tal-vetturi

Ir-Rapporteur għal Opinjoni jappoġġja l-proposta b'mod ġenerali imma jissuġġerixxi li jsir aktar titjib fir-rigward ta' l-aċċess għal informazzjoni dwar it-tiswija ta' vettura.

Ħafna drabi, il-vetturi heavy duty jiġu prodotti f'diversi stadji, u għalhekk l-aċċess għall-informazzjoni dwar it-tiswija ta' vettura għandha tkun żgurata f'dawn is-sitwazzjonijiet ukoll sabiex ikun żgurat li l-operaturi indipendenti jkollhom aċċess għal informazzjoni aġġornata dwar l-aspetti kollha tal-vettura.

Għalhekk, ir-Rapporteur għal Opinjoni jipproponi li fil-każ ta' approvazzjoni tat-tip f'diversi stadji, il-produttur responsabbli għal kull approvazzjoni jkun ukoll responsabbli għat-twassil ta' informazzjoni dwar it-tiswijiet għal dak l-istadju kemm lill-produttur finali u kif ukoll lill-operaturi indipendenti.

Mhux possibbli li sempliċiment jingħaddu 'l quddiem ir-regoli dwar l-aċċess għall-informazzjoni dwar it-tiswijiet u l-manutenzjoni minn Euro 5 (vetturi tal-passiġġieri) għal Euro VI (vetturi heavy duty) fir-rigward tal-forma ta' tressiq standard.

Għalhekk il-Kummissjoni tat mandat lill-Kumitat Ewropew għall-Istandardizzjoni biex jiżviluppa forma ġdida għat-tressiq ta' informazzjoni dwar it-tisjwijiet u l-manutenzjoni li tirrifletti t-teknoloġija aġġornata tal-vetturi u tkun applikabbli wkoll għall-vetturi heavy duty.

Hekk kif tiġi adottata l-forma l-ġdida, kull informazzjoni dwar it-tiswijiet u l-manutenzjoni għandha titressaq skond din il-forma l-ġdida.

Il-Kumitat għas-Suq Intern u l-Ħarsien tal-Konsumatur jistieden lill-Kumitat għall-Ambjent, is-Saħħa Pubblika u s-Sikurezza ta' l-Ikel, bħala l-kumitat responsabbli, sabiex jinkorpora l-emendi li ġejjin fir-rapport tiegħu:

Proposta għal regolament

Test propost mill-Kummissjoni

Proporzjon kbir minn tali informazzjoni huwa relatat ma' sistemi dijanjostiċi fil-vettura u l-interazzjoni tagħhom ma' sistemi oħra tal-vetturi.

Huwa xieraq li jkunu stabbliti speċifikazzjonijiet tekniċi li għandhom ikunu segwiti mill-manifatturi fis-siti web tagħhom, flimkien ma' miżuri mmirati sabiex ikun żgurat aċċess raġonevoli għall-intrapriżi ż-żgħar u ta' daqs medju (SMEs).

(8) Aċċess mhux ristrett għal informazzjoni dwar it-tiswija tal-vetturi, permezz ta' format standardizzat li jista' jintuża sabiex tkun irkuprata l-informazzjoni teknika u l-kompetizzjoni effettiva fuq is-suq għas-servizzi ta' tiswija u ta' informazzjoni dwar il-manutenzjoni tal-vetturi huma meħtieġa sabiex jittejjeb it-tħaddim tas-suq intern, partikolarment rigward il-moviment liberu tal-merkanzija, il-libertà ta' stabbiliment u l-libertà li jkunu pprovduti s-servizzi.

Jeħtieġ li jkunu stabbliti speċifikazzjonijiet tekniċi li għandhom ikunu segwiti mill-manifatturi fis-siti web tagħhom, flimkien ma' miżuri mmirati sabiex ikun żgurat aċċess raġonevoli għall-intrapriżi ż-żgħar u ta' daqs medju (SMEs).

Ġustifikazzjoni

Mhux biss huwa xieraq imma wkoll meħtieġ li jiġu stipulati speċifikazzjonijiet tekniċi li għandhom jissegwew mill-manifatturi fil-websajts tagħhom.

Proposta għal regolament

Premessa 8 a (ġdida)

Test propost mill-Kummissjoni

Jekk id-dispożizzjonijiet li jirregolaw l-aċċess għal informazzjoni bħal din jiġu konsolidati b'dan il-mod, id-dispożizzjonijiet ekwivalenti ta' dan ir-Regolament għandhom jitħassru, sakemm jinżammu d-drittijiet attwali dwar l-aċċess għal informazzjoni dwar it-tiswija u l-manutenzjoni.

* Erba' snin mid-data tad-dħul fis-seħħ ta' dan ir-Regolament.

Ġustifikazzjoni

Aċċess għall-informazzjoni kollha dwar it-tiswija u l-manutenzjoni għandu jkun inkorporat fid-direttiva ta' qafas dwar l-apporvazzjoni ta' tip jew f'qafas leġiżlattiv ieħor dwar l-approvazzjoni ta' tip.

Ir-regolament Euro 5/6 ekwivalenti għall-vetturi tal-passiġġieri ((KE Nru 715/2007) fih premessa identika (Nru 9).

Proposta għal regolament

Premessa 8 b (ġdida)

Test propost mill-Kummissjoni

(8b) Il-Kummissjoni għandha tinkoraġġixxi l-iżvilupp ta' forma standard armonizzata u internazzjonali għal aċċess bla restrizzjonijiet u standardizzat għal informazzjoni dwar tiswija u manutenzjoni ta' vetturi, pereżempju permezz tal-ħidma taċ-CEN.

Ġustifikazzjoni

Il-Kummissjoni għandha tħeġġeġ format standard ta' ISO armonizzat u internazzjonali għall-aċċess għal informazzjoni dwar tiswija, sabiex ikunu żgurat l-iżvilupp ta' regolament armonizzat u internazzjonali dwar il-vetturi u sabiex tiżdied l-armonizzazzjoni f'oqsma li għadhom mhux koperti.

Proposta għal regolament

Premessa 8 c (ġdida)

Test propost mill-Kummissjoni

(8c) Huwa indispensabbli li jkun imfassal standard komuni Ewropew għall-formulazzjoni ta' informazzjoni dijagnostika abbord u informazzjoni dwar it-tiswija tal-vettura u dwar il-manutenzjoni tagħha.

Minħabba li l-forma attwali OASIS ma tistax tiġi applikata b'mod sħiħ għall-informazzjoni dijagnostika abbord u għall-informazzjoni dwar it-tiswija u l-manutenzjoni ta' vettura fir-rigward ta' vetturi kbar, iċ-CEN ingħata mandat biex ifassal standard estiż għal dik l-informazzjoni.

Dak l-istandard għandu jkun imsejjes fuq il-forma ta' l-OASIS, u jiġi adattat għall-ħtiġijiet speċjali ta' vetturi kbar.

Sakemm jasal iż-żmien li dak l-istandard jiġi adottat miċ-CEN, l-informazzjoni djagnostika abbord u l-informazzjoni dwar it-tiswija u l-manutenzjoni ta' vetturi kbar għandha tiġi ppreżentata b'mod li jsir l-aċċess malajr u f'forma li tiggarantixxi aċċess mhux diskriminat.

L-informazzjoni għandha tkun disponibbli fuq il-websajts tal-produtturi, jew, jekk dan ma jkunx possibbli minħabba n-natura ta' l-informazzjoni, taħt forma oħra xierqa.

Speċifikazzjonijiet rigward l-iskop ta' l-informazzjoni teknika definita fid-dokument OASIS SC1-D2 għandhom ikunu inklużi fil-miżuri adottati għall-implimentazzjoni ta' dan ir-Regolament.

Ġustifikazzjoni

Ara l-ġustifikazzjoni għall-emenda ta' l-Artikolu 6(1).

Proposta għal regolament

Test propost mill-Kummissjoni

(7) "sistema dijanjostika fil-vettura" jew "sistema OBD" tfisser sistema għall-kontroll ta' l-emissjonijiet li għandha l-kapaċità li tidentifika ż-żona fejn probabbilment hemm ħsara permezz ta' kodiċi ta' ħsarat maħżuna fil-memorja ta' kompjuter;

(7) "sistema dijanjostika fil-vettura" jew "sistema OBD" tfisser sistema abbord vettura jew magna li għandha l-kapaċità li tidentifika ħsarat, u jekk applikappli, tindikhom permezz ta' sistema ta' allarm , li tidentifika l-probabilità taż-żona fejn tinsab il-ħsara permezz ta' informazzjoni maħżuna f'memorja tal-kompjuter, u li tgħaddi dik l-informazzjoni 'l barra mill-vettura. skond il-proċedura li tissemma fl-Artikolu 39(9) tad-Direttiva 2007/46/KE, il-Kummissjoni tista' tadotta definizzjoni oħra sabiex tirrifletti progress tekniku fis-sistemi OBD;

Ġustifikazzjoni

Is-sistema OBD, fil-fatt, ma tikkontrollax l-emmissjonijiet.

Is-sistema OBD tissorvelja l-prestazjoni tas-sistemi u tal-komponenti li jikkontrollaw l-emmissjonijiet.

Id-definizzjoni l-ġdida proposta hija konformi ma' dik tad-WWH-OBD (Dijagnostika Armonizzata OBD Dinjija).

Proposta għal regolament

Test propost mill-Kummissjoni

Skond il-proċedura li tissemma fl-Artikolu 39(9) tad-Direttiva 2007/46/KE, il-Kummissjoni tista' tadotta miżuri oħra li jikkonċernaw proċeduri, testijiet u rekwiżiti speċifiċi għall-approvazzjoni tat-tip.

Skond il-proċedura li tissemma fl-Artikolu 39(9) tad-Direttiva 2007/46/KE u, fejn jidħlu piżijiet sostantivi addizzjonali, suġġett għall-preżentazzjoni ta' evalwazzjoni komprensiva ta' l-impatt , il-Kummissjoni tista' tadotta miżuri oħra li jikkonċernaw proċeduri, testijiet u rekwiżiti speċifiċi għall-approvazzjoni tat-tip, sabiex dan ir-Regolament jiġi adattat għall-progress u l-iżviluppi xjentifiċi u teknoloġiċi fil-fehim ta' kwistjonijiet dwar il-kwalità ta' l-arja.

Ġustifikazzjoni

Irridu niżguraw li l-proċedura Komitoloġika ma timponix piż żejjed fuq l-industrija li ma jkunx meħtieġ.

Proposta għal regolament

Test propost mill-Kummissjoni

Il-manifatturi għandhom jipprovdu aċċess mhux ristrett u standardizzat għal informazzjoni dwar is-sistemi dijanjostiċi fil-vettura (OBD) u għal informazzjoni dwar it-tiswija u l-manutenzjoni tal-vetturi lill-operaturi indipendenti.

Fil-każ ta' approvazzjoni ta' tip li ssir fi stadji differenti, il-manifattur responsabbli għal kull approvazzjoni għandu jkun responsabbli wkoll għat-twassil ta' informazzjoni dwar it-tiswija kemm lill-produttur finali u kemm lill-operaturi indipendenti f'dak li jirrigwarda l-istadju preżenti.

Il-produttur finali għandu jkun responsabbli għat-twassil ta' informazzjoni lil operaturi indipendenti fir-rigward tal-vettura kollha.

It-tariffi għall-ħin ta' aċċess għandhom jitħallsu darba biss.

Għandhom japplikaw l-Artikoli 6 u 7 tar-Regolament (KE) Nru 715/2007.

Għandhom japplikaw, kif xieraq , l-Artikoli 6 u 7 tar-Regolament (KE) Nru 715/2007.

Wara l-adozzjoni ta' l-istandard rilevanti CEN, l-informazzjoni dijagnostika fuq il-vettura u l-informazzjoni dwar it-tiswija u l-manutenzjoni tal-vettura għandha tkun imsejsa fuq dak l-istandard.

Sakemm jiġi adottat l-istandard rilevanti CEN, l-informazzjoni dijagnostika fuq il-vettura u l-informazzjoni dwar it-tiswija u l-manutenzjoni tal-vettura għandha tkun preżentata b'mod mhux diskriminatorju u b'aċċess faċli.

L-informazzjoni għandha tkun disponibbli fuq il-websajts tal-produtturi, jew, jekk dan ma jkunx possibbli minħabba n-natura ta' l-informazzjoni, taħt forma oħra xierqa.

Ġustifikazzjoni

Vetturi kbar spiss jiġu muntati minn manifattur singolu, imma numru sinifikanti jinbnew fi stadji differenti u jinbiegħu bħala xażi u magna.

Is-suq ta' l-ispare parts jeħtieġ li jikseb informazzjoni dwar it-tiswija kemm għall-vetturi assemblati kompletament u kemm għal dawk mibjugħa taħt forma ta' magna/xażi.

Mhux possibbli li sempliċiment jingħaddu 'l quddiem ir-regoli dwar l-aċċess għall-informazzjoni dwar it-tiswijiet minn Euro 5 (vetturi tal-passiġġieri) għal Euro VI (vetturi tqal).

Għalhekk, il-format standardizzat irid jiġi aġġustat għall-ħtiġijiet tas-settur tal-vetturi tqal.

Proposta għal regolament

Test propost mill-Kummissjoni

Il-Kummissjoni għandha tqis it-teknoloġija informatika attwali, it-teknoloġija tal-vetturi tal-ġejjieni, l-istandards ISO attwali u l-possibilità ta' standard ISO dinji.

Ġustifikazzjoni

Huwa importanti ħafna li jitqiesu t-teknoloġiji attwali u tal-ġejjieni tal-vetturi u ta' l-istandards ISO waqt li l-Kummissjoni tistabbilixxi u taġġorna speċifikazzjonijiet tekniċi marbuta ma' l-informazzjoni OBD u l-informazzjoni dwar it-tiswija u l-manutenzjoni tal-vetturi.

Proposta għal regolament

Test propost mill-Kummissjoni

B'effett mill-1 ta' Ottubru 2014, fil-każ ta' vetturi ġodda li ma jikkonformawx ma' dan ir-Regolament, l-awtoritajiet nazzjonali għandhom iqisu ċ-ċertifikati ta' konformità bħala li m'għadhomx aktar validi għall-finijiet ta' l-Artikolu 26 tad-Direttiva 2007/46/KE u, minħabba raġunijiet relatati ma' emissjonijiet, għandhom jipprojbixxu r-reġistrazzjoni, il-bejgħ u l-użu ta' tali vetturi.

B'effett minn [48 xhar wara d-dħul fis-seħħ tal-miżuri msemmija fl-Artikoli 4(3), 5(4)(1) u 6(2)(1)] għall-implimentazzjoni ta' dan ir-Regolament, fil-każ ta' vetturi ġodda li ma jikkonformawx ma' dan ir-Regolament, l-awtoritajiet nazzjonali għandhom iqisu ċ-ċertifikati ta' konformità bħala li m'għadhomx aktar validi għall-finijiet ta' l-Artikolu 26 tad-Direttiva 2007/46/KE u, minħabba raġunijiet relatati ma' emissjonijiet, għandhom jipprojbixxu r-reġistrazzjoni, il-bejgħ u l-użu ta' tali vetturi.

Ġustifikazzjoni

Għandu jkun hemm intervall ta' 48 xahar bejn il-publikazzjoni tal-miżuri ta' implimentazzjoni u d-dħul fis-seħħ ta' l-istandards ġodda dwar l-emmissjonijiet sabiex ikun żgurat li l-produtturi u d-distributuri jkollhom l-informazzjoni kollha meħtieġa biex japplikaw l-avvanzi teknoloġiċi meħtieġa fil-vetturi l-ġodda.

Proposta għal regolament

Test propost mill-Kummissjoni

imħassar

L-inċentivi finanzjarji

Bla ħsara għad-dħul fis-seħħ tal-miżuri implimentattivi għal dan ir-Regolament, l-Istati Membri jistgħu jipprevedu inċentivi finanzjarji li japplikaw għal vetturi bil-mutur fi produzzjoni f'serje, li jkunu konformi ma' dan ir-Regolament.

Dawk l-inċentivi għandhom japplikaw għall-vetturi l-ġodda kollha li tqiegħdu fuq is-suq ta' l-Istat Membru kkonċernat, li jkunu konformi ma' dan ir-Regolament.

Madankollu, għandhom jieqfu japplikaw mhux aktar tard mill-1 ta' Ottubru 2014.

Il-Kummissjoni għandha tiġi informata bi pjanijiet sabiex jiġu istitwiti jew mibdula l-inċentivi fiskali li jissemmew fil-paragrafi 1 u 2.

Ġustifikazzjoni

Il-fatt li Stati individwali jitħallew jipprovdu inċentivi finanzjarji jmur kontra l-prinċipji tas-Suq Uniku u jista' jaħdem kontra l-kompetizzjoni.

Proposta għal regolament

Artikolu 13 - punt -1 (ġdid)

Test propost mill-Kummissjoni

-1. fl-Artikolu 3, il-kliem ta' introduzzjoni tat-2 punt għandu jiġi sostitwit b'dan li ġej:

"2. 'vetturi magħmula apposta biex iwettqu ħtiġijiet soċjali speċifiċi' tfisser vetturi diesel tal-kategorija M li huma jew:

Ġustifikazzjoni

Ir-Regolament 715/2007 li jkopri l-istandards EURO 5/6 introduċa l-kunċett ta' vetturi bi "ħtiġijiet soċjali speċifiċi" (SSN) li jkollhom benefiċċju ġustifikat meta ssir l-approvazzjoni tat-tip għall-EURO 5 fil-konfront ta' l-istandards dwar l-emissjonijiet applikabbli għall-vetturi tal-kategorija NI klassi III.

Dan ifisser li l-Minibuses (M1) huma permessi jarmu aktar NOx minn karozzi normali tal-passiġġieri (jekk ikollhom disa' postijiet biss inkluż dak tas-sewwieq).

Madankollu, l-istess Minibus (M2), jekk ikun iddisinjat b'post addizzjonali, jitqies bħal karozza normali tal-passiġġieri.

Din l-emenda għandha l-iskop li telimina s-sitwazzjoni inġusta li nħolqot bid-definizzjoni ta' l-SSN u li twessa' d-definizzjoni ta' l-SSN għall-minibuses kollha.

Proposta għal regolament

Test propost mill-Kummissjoni

Id-Direttiva tal-Kunsill 80/1269/KEE, id-Direttivi tal-Kummissjoni 88/195/KEE, 97/21/KE, 1999/99/KE u 2005/78/KE, u d-Direttiva 2005/55/KE għandhom jiġu revokati b'effett mill-1 ta' Ottubru 2014.

Id-Direttiva tal-Kunsill 80/1269/KEE, id-Direttivi tal-Kummissjoni 88/195/KEE, 97/21/KE, 1999/99/KE u 2005/78/KE, u d-Direttiva 2005/55/KE qed jiġu revokati b'effett minn [48 xahar wara d-dħul fis-seħħ tal-miżuri ta' implimentazzjoni msemmija fl-Artikoli 4(3), 5(4)(1) u 6(2)(1)].

Ġustifikazzjoni

Proposta għal regolament

Test propost mill-Kummissjoni

Huwa għandu japplika mill-1 ta' April 2013.

Madankollu, l-Artikoli 8(3) u 10 għandhom japplikaw mid-data tad-dħul fis-seħħ u l-punti 1(a)(i), 1(b)(i), 2(a), 3(a)(i), 3(b)(i), 3(c)(i) u 3(d)(i) ta' l-Anness II għandhom japplikaw mill-1 ta' Ottubru 2014.

Huwa għandu japplika minn [36 xahar wara d-dħul fis-seħħ tal-miżuri ta' implimentazzjoni msemmija fl-Artikoli 4(3),5(4)(1) u 6(2)(1)] .

Madankollu, l-Artikoli 8(3) u 10 għandhom japplikaw mid-data tad-dħul fis-seħħ ta' dan ir-Regolament u l-punti 1(a)(i), 1(b)(i), 2(a), 3(a)(i), 3(b)(i), 3(c)(i) u 3(d)(i) ta' l-Anness II għandhom japplikaw minn [48 xahar wara d-dħul fis-seħħ tal-miżuri ta' implimentazzjoni msemmija fl-Artikoli 4(3), 5(4)(1) u 6(2)(1)].

Ġustifikazzjoni

Għandu jkun hemm intervall ta' 36 xahar (jew fil-każ ta' mudelli ġodda ta' vetturi, 48 xahar) bejn il-publikazzjoni tal-miżuri ta' implimentazzjoni u d-dħul fis-seħħ ta' l-istandards ġodda dwar l-emmissjonijiet sabiex ikun żgurat li l-produtturi u d-distributuri jkollhom l-informazzjoni kollha meħtieġa biex japplikaw l-avvanzi teknoloġiċi meħtieġa fil-vetturi l-ġodda.

Proposta għal regolament

Artikolu 16 – paragrafu 2 a (ġdid)

Test propost mill-Kummissjoni

Il-Kummissjoni għandha tadotta l-miżuri ta' implimentazzjoni msemmija fl-Artikolu 4(3), fl-Artikolu 5(4) u fl-Artikolu 6(2) sa mhux aktar tard mill-31 ta' Diċembru 2009.

Ġustifikazzjoni

Kull produttur jeħtieġ biżżejjed żmien ta' adattazzjoni mit-tlestija u d-dħul fis-seħħ tal-kodeċiżjoni u l-proċedura ta' komitoloġija.

F'dak li jirrigwarda karozzi tal-passiġġieri Euro 5/6, il-Kummissjoni introduċiet diversi miżuri ġodda waqt il-proċedura ta' komitoloġija li bilkemm se jkunu tlestew qabel isiru obbligatorji bħala parti mill-Euro 5 minn Settembru 2009, u l-produtturi ma jkollhom kważi l-ebda żmien ta' adattazzjoni.

Din il-kwistjoni trid tiġi indirizzata fl-Euro VI.

PROĊEDURA

L-approvazzjoni ta' tipi ta' vetturi bil-mutur u ta' magni

Kumitat responsabbli

Opinjoni mogħtija minn

Data tat-tħabbir fis-seduta plenarja

Rapporteur ta' opinjoni:

Data tal-ħatra

Diskussjoni fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

OPINJONI TAL- KUMITAT GĦAT-TRASPORT U T-TURIŻMU

għall Kumitat għall-Ambjent, is-Saħħa Pubblika u s-Sikurezza ta' l-Ikel

dwar il-proposta għal regolament tal-Parlament Ewropew u tal-Kunsill dwar l-approvazzjoni tat-tip ta' vetturi bil-mutur u magni rigward l-emissjonijiet minn vetturi heavy-duty (Euro VI) u dwar l-aċċess għal informazzjoni dwar it-tiswija u l-manutenzjoni tal-vetturi

Rapporteur għal opinjoni:

ĠUSTIFIKAZZJONI QASIRA

Daħla

Fl-introduzzjoni tal-proposta tagħha għal limiti ta' tniġġis Euro VI minn vetturi heavy-duty, il-Kummissjoni Ewropea mmarkat il-pressjoni ambjentali dejjem tiżdied fuq zoni urbani u popolati b'mod konsiderevoli.

It-traffiku jammonta għal parti importanti tat-tniġġis Nox u PM f'oqsma bħal dawn.

Bil-ħsieb li jkunu indirizzati dawn il-problemi, il-Kummissjoni introduċiet il-programm CAFE (Arja Nadifa għall-Ewropa) fl-2001.

Il-programm iffoka fuq strateġiji li jistgħu jikkontribwixxu għal tnaqqis ta' tniġġis u b'hekk tittejjeb il-kwalità ta' l-arja sa l-2020.

Sitt oqsma ta' azzjoni possibbli kienu definiti, li wieħed minnhom kien it-tnaqqis ta' tniġġis fis-sors.

Il-Kummissjoni tqis il-livelli ta' tniġġis Euro VI bħala metodu wieħed ta' tnaqqis ta' tniġġis ta' prekursuri ta' l-ożonju bħal Nox u PM.

Meta mqabbel mal-limiti ta' tniġġis Euro V, il-limitu għal NOx se jitnaqqas bi 80% u dak għal PM b'67%.

Peress li xi elementi tekniċi tal-proposta jiddependu fuq il-progress milħuq fil-kuntest tal-gruppi ta' ħidma tan-Nazzjonijiet Uniti, il-Kummissjoni tipproponi biex tinkludi aktar rekwiżiti tekniċi ladarba biss tintlaħaq ftehima f'dawn il-gruppi ta' ħidma.

Il-Kummissjoni tistabbilixxi wkoll rekwiżiti dwar l-aċċess għal informazzjoni ta' tiswija u manutenzjoni lil operaturi indipendenti, minbarra dawk magħquda mal-manifatturi direttament.

Ir-riżultati tal-konsultazzjoni dwar il-proposta Euro VI urew li dawk li wieġbu qablu b'mod wiesa' mal-proposta.

Il-pożizzjoni tar-Rapporteur

Ir-rapporteur jaqbel dwar il-ħtieġa li jsir sforz fit-tnaqqis tat-tniġġis fis-sors biex jitnaqqas it-tniġġis mill-vetturi, kemm vetturi żgħar kif ukoll dawk kbar.

Għalhekk, ir-rapporteur japprova l-proposta Euro VI.

Iżda jridu jitwettqu kummenti dwar xi elementi tal-proposta.

Livelli ta' Tniġġis u Kalendarju

Il-Kummissjoni timmira biex twettaq l-effetti konkreti ta' din il-proposta sa l-2020.

Dan huwa magħqud mal-kalendarju tal-programm CAFE.

Iżda jeżisti kalendarju ieħor li għandu jitqies.

Fl-2015 se jidħlu fis-seħħ rekwiżiti ġodda dwar il-kwalità ta' l-arja.

Huwa probabbli li reġjuni urbani u popolati b'mod intens se jkollhom diffikultajiet biex jilħqu dawn ir-rekwiżiti.

B'mod parzjali dan iseħħ minħabba tniġġis minn vetturi.

Iż-żieda fil-prestazzjoni ambjentali tal-vetturi għalhekk se tikkontribwixxi għat-titjib fil-kwalità ta' l-arja lokali, li tippermetti lill-Istati Membri biex jersqu aktar lejn il-livell mitlub ta' kwalità mill-2015.

Kull sena 10% tan-numru totali ta' vetturi 'heavy-duty' se jkunu sostitwiti fl-UE.

Id-dati ta' introduzzjoni tal-limiti Euro VI għandhom jitressqu 'l quddiem biex iwettqu kontribuzzjoni sostanzjali għar-rekwiżiti tal-kwalità ta' l-arja ta' l-2015.

Peress li għandu jkun possibbli li tintlaħaq ftehima fl-ewwel qari mal-Kunsill dwar din il-proposta qabel Ottubru 2008, id-dati ta' introduzzjoni għandhom jitressqu għall-1 ta' Ottubru 2011 (approvazzjoni tat-tip) u l-1 ta' Ottubru 2012 (vetturi ġodda).

L-industrija indikat li hija teħtieġ 36 xahar biex tadatta l-linji ta' produzzjoni tagħha ladarba jkunu introdotti rekwiżiti ġodda.

It-tiġdid annwali ta' għaxra fil-mija tal-flotta jfisser perjodu ta' żmien ta' minimu ta' għaxar snin biex il-flotta kollha ta' vetturi jkunu adattati għar-rekwiżiti ġodda u jikkontribwixxu għal-livelli aktar baxxi ta' tniġġis.

Ikun utli li l-Kummissjoni tintalab biex tqis jekk ir-rekwiżiti Euro VI jistgħu jkunu estiżi wkoll għal vetturi 'qodma' permezz ta' sistemi 'retro-fit'.

Jekk l-investigazzjonijiet juru li dan għandu jkun possibbli teknikament, il-leġiżlazzjoni li tikorrispondi għandha tkun proposta.

Aċċess għal Informazzjoni

Fil-passat, il-manutenzjoni ta' vetturi 'heavy duty' kienet isseħħ biss minn mekkaniċi b'konnessjonijiet mal-produttur tal-vettura.

Tul l-aħħar snin is-sehem tas-suq ta' l-operaturi indipendenti żdied b'mod konsistenti.

Dan jimplika li aċċess 'estern' għal informazzjoni teknika fuq vetturi qed isir aktar importanti.

Din l-informazzjoni hija provduta mill-produtturi permezz tal-websajts tagħhom stess.

L-informazzjoni hija aċċessibbli għal operaturi indipendenti, iżda kull produttur jippreżenta l-informazzjoni f'format differenti li ma jikkontribwixxix għal ugwaljanza fl-opportunitajiet bejn stabbilimenti li joffru xogħol mekkaniku.

Fil-preżent jeżisti obbligu dwar il-provvediment ta' informazzjoni stipulat fir-Regolament (KE) 1400/2002 u format standardizzat għall-preżentazzjoni ta' informazzjoni teknika jeżisti wkoll (OASIS).

Peress li r-Regolament 1400/2002 huwa mistenni li jkun rifjutat sa l-2010, rekwiżiti dwar l-aċċess għal informazzjoni għandhom ikunu inklużi fil-proposta attwali.

Peress li s-sistema OASIS hija żviluppata kemm mill-manifatturi u kemm mill-operaturi indipendenti - skond is-superviżjoni tal-Kummissjoni - hija għandha tkun is-sistema li biha trid tkun preżentata l-informazzjoni.

Informazzjoni standardizzata se twassal għal ugwaljanza fl-opportunitajiet fost stabbilimenti li joffru xogħol ta' tiswija u toffri aktar għażla lil konsumaturi.

Ir-rapporteur tiegħek jixtieq jenfasizza l-importanza ta' aċċess ugwali għal informazzjoni, preżentat b'mod identiku bil-ħsieb li tintlaħaq ugwaljanza fl-opportunitajiet għal operaturi.

Għalhekk huwa jixtieq isaħħaħ ir-rekwiżiti ta' informazzjoni fl-Artikolu 3.

Komitoloġija

Fl-aħħar nett, għandha tingħata attenzjoni għall-użu attent ta' proċeduri ta' komitoloġija.

Il-proċeduri ta' komitoloġija huma mfassla għall-adattament ta' rekwiżiti bi progress tekniku.

Għalhekk m'għandhiex tintuża biex ikunu introdotti rekwiżiti tekniċi ġodda li jibdlu l-istandards b'mod sostanzjali.

Għal din ir-raġuni xi salvagwardji tressqu fl-Artikoli 5 u 12.

Il-Kumitat għat-Trasport u t-Turiżmu jistieden lill-Kumitat għall-Ambjent, is-Saħħa Pubblika u s-Sikurezza ta' l-Ikel bħala l-kumitat responsabbli, sabiex jinkorpora l-emendi li ġejjin fir-rapport tiegħu:

Proposta għal regolament

Test propost mill-Kummissjoni

(5) Biex jintlaħqu l-għanijiet ta' l-UE għall-kwalità ta' l-arja jinħtieġ sforz kontinwu sabiex jitnaqqsu l-emissjonijiet tal-vetturi.

Għal dik ir-raġuni, l-industrija għandha tkun ipprovduta b'informazzjoni ċara dwar il-valuri ta' limitu futuri ta' l-emissjonijiet.

Għal dik ir-raġuni, l-industrija għandha tkun ipprovduta b'informazzjoni ċara dwar il-valuri ta' limitu futuri ta' l-emissjonijiet u tingħata żmien xieraq biex tkun konformi magħhom .

Ġustifikazzjoni

L-industrija teħtieġ 36 xahar bil-quddiem biex tadatta il-proċessi ta' produzzjoni tagħha mar-rekwiżiti tekniċi ġodda.

L-objettiv tal-Kummissjoni tat-titjib tal-kwalità ta' l-arja jrid jintlaħaq, iżda l-industrija jrid ikollha żmien xieraq biex tirreaġixxi għal-leġiżlazzjoni ġdida u biex tirkupra l-investiment sostanzjali tagħha biex tikkonforma ma' regolamenti preċedenti (eż.

Proposta għal regolament

Premessa 6 a (ġdida)

Test propost mill-Kummissjoni

(6a) Ir-'retro-fitting' ta' vetturi 'heavy duty' aktar antiki b'sistemi ta' kontroll ta' tniġġis aktar moderni se jtejbu l-kwalità ta' l-arja.

Il-Kummissjoni għandha tqis li tipproponi leġiżlazzjoni ta' l-UE għal sistemi bħal dawn li tiżgura wkoll li tniġġis ta' dijossidu ta' nitroġenu minn sistemi ta' kontroll ta' tniġġis 'retro-fit' ikunu ristretti.

Ġustifikazzjoni

Kull sena madwar 10% tal-flotta ta' vetturi 'heavy duty' hija sostitwita.

Għal din ir-raġuni l-effett tad-dispożizzjonijiet Euro VI se jieħu numru ta' snin biex jidħol fis-seħħ b'mod sħiħ.

Biex jintlaħaq l-effett massimu tal-proposta attwali, il-Kummissjoni għandha tinvestiga jekk il-leġiżlazzjoni ta' l-UE għal sistemi 'retro-fit' għal vetturi attwali tistax tkun preżentata.

Proposta għal regolament

Test propost mill-Kummissjoni

(7) Fl-iffissar ta' l-istandards ta' emissjoni huwa importanti li jitqiesu l-implikazzjonijiet għall-kompetittività tas-swieq u tal-manifatturi, l-ispejjeż diretti u indiretti imposti fuq in-negozji u l-benefiċċji li jakkumulaw f'termini ta' stimolu lill-innovazzjoni, titjib tal-kwalità ta' l-arja, tnaqqis fl-ispejjeż tas-saħħa u żjieda fl-istennija għall-ħajja.

Sabiex tiġi ffavorita l-kompetittivitá tal-manifatturi, l-istandards ta' l-emissjonijiet għandhom jibqgħu l-istess għal perjodu minimu ta' ħames snin.

Ġustifikazzjoni

L-industrija teħtieġ perjodu minimu ta' stabilitá ta' ħames snin għal kull standard ta' emissjoni sabiex ikollha l-qliegħ neċessarju mill-investimenti ħalli tintroduċi t-teknoloġija l-ġdida.

Modifiki ta' spiss tar-rekwiżiti ta' l-emissjonijiet jesiġu li l-manifatturi jiddedikaw ħafna risorsi biex jaġġornaw il-prodotti attwali tagħhom.

Dan jippenalizza ż-żmien ta' kummerċjalizzazzjoni ta' prodotti ġodda u joħloq żvantaġġ kompetittiv.

Hu biss billi jkun garantit żmien suffiċjenti u adegwat li l-kompetizzjoni ma titqegħidx fil-periklu u jkun żgurat li eventwalment tintlaħaq il-mira ambjentali.

Proposta għal regolament

Test propost mill-Kummissjoni

Proporzjon kbir minn tali informazzjoni huwa relatat ma' sistemi dijanjostiċi fil-vettura u l-interazzjoni tagħhom ma' sistemi oħra tal-vetturi.

Huwa xieraq li jkunu stabbliti speċifikazzjonijiet tekniċi li għandhom ikunu segwiti mill-manifatturi fis-siti web tagħhom, flimkien ma' miżuri mmirati sabiex ikun żgurat aċċess raġonevoli għall-intrapriżi ż-żgħar u ta' daqs medju (SMEs).

Ġustifikazzjoni

Il-Kummissjoni għandu jkollha s-setgħa li tadotta biss miżuri xierqa dwar l-aċċess għal informazzjoni tat-tiswija u l-manutenzjoni tal-vettura.

M'hemm l-ebda raġuni biex jinħoloq piż sproporzjonat relatat mal-benefiċċji lill-konsumaturi.

Pereżempju li testendi d-definizzjoni ta' tiswija u ta' informazzjoni dwar manutenzjoni għal dijanjosi remota u timponi fuq il-manifatturi li jippermettu li persuni indipendenti akkreditati li jsewwu jkollhom aċċess għas-sistema ta' siġurtá tal-vettura, ma jidhirx li hu adatt.

Proposta għal regolament

Test propost mill-Kummissjoni

Ġustifikazzjoni

L-inklużjoni ta' dawn l-elementi hi pass importanti ferm li twassal għal leġiżlazzjoni armonizzata b'mod globali u għal kompetizzjoni globali ta' l-industrija ta' l-UE.

Il-Kummissjoni għandha tkun aktar soda fil-lingwaġġ li tuża u tadotta dawn ir-Regolamenti Tekniċi Globali (gtrs) fil-Euro VI.

Proposta għal regolament

Premessa 18 a (ġdida)

Test propost mill-Kummissjoni

(18a) L-Istati Membri għandhom jistabbilixxu miżuri ambizzjużi sabiex jiżguraw li modifiki ta' vetturi heavy-duty eżistenti jkunu konformi ma' l-istandards Euro VI.

Ġustifikazzjoni

Il-vetturi eżistenti jibqgħu parti kbira mill-flotta għal numru ta' snin u modifiki li jsiru wara għandhom potenzjal kbir biex inaqqsu l-emissjonijiet.

Proposta għal regolament

Premessa 18 b (ġdida)

Test propost mill-Kummissjoni

(18b) L-Istati Membri għandhom jimmonitorjaw regolarment ir-rati ta' tiġdid u tal-modifiki tal-vetturi li jsiru wara, jintensifikaw l-isforzi tagħhom biex inaqqsu r-rata ta' vetturi li jniġġsu aktar u jirrapurtaw ir-riżultati kull sena lill-Kummissjoni.

Ġustifikazzjoni

L-immonitorjar u r-rrappurtar jista' jibni bażi li permezz tagħha l-politika għat-tnaqqis ta' l-emissjonijiet issir aktar effiċjenti fil-futur.

Proposta għal regolament

Test propost mill-Kummissjoni

Dan ir-Regolament għandu japplika bla ħsara għall-Artikolu 2(2) tar-Regolament (KE) Nru 715/2007.

Dan ir-Regolament għandu japplika bla ħsara għall-Artikolu 2(2) tar-Regolament (KE) Nru 715/2007 , li jippermetti approvazzjonijiet mogħtija għal tipi ta' vetturi b'massa ta' referenza ta' ≤ 2.610 kg biex ikunu estiżi, skond kundizzjonijiet speċifiċi, għal tipi ta' vetturi simili b'massa ta' referenza ta' ≤ 2.840 kg .

Ġustifikazzjoni

Numru ta' tipi ta' vetturi ('light-duty') għandhom l-istess bażi teknika.

Skond it-tip ta' 'body' ta' fuq speċifiku, il-piżijiet tagħhom jistgħu jkunu jew taħt jew fuq bl-eżatt il-limitu ta' 2.610kg.

Dan ifisser li żewġ vetturi li kienu identiċi teknikament se jkunu trattati b'mod differenti; waħda titqies bħala vettura 'light-duty', u l-oħra bħala vettura 'heavy duty'.

Dan għandu jagħmel differenza fir-rigward tar-rekwiżiti tekniċi għal approvazzjoni tat-tip.

Id-dispożizzjoni tar-Regolament 715/2007/KE dwar din il-kwistjoni qed tiżdied biex tiċċara s-sitwazzjoni.

Proposta għal regolament

Test propost mill-Kummissjoni

(1) "magna" tfisser l- għajn tal-propulsjoni ta' qawwa mekkanika ta' vettura li għaliha tista' tingħata approvazzjoni tat-tip bħala unità teknika separata, kif ġiet iddefinita fil-punt (25) ta' l-Artikolu 3 tad-Direttiva 2007/46/KE;

(1) " sistema tal-magna" tfisser il- magna, is-sistema ta' kontroll ta' l-emissjonijiet u l-interface ta' komunikazzjoni (hardwer u messaġġi) bejn l-unità/jiet elettronika/ċi ta' kontroll tas-sistema tal-magna (ECU) u kull unità oħra ta' kontroll għall-propulsjoni jew għall-vettura ;

Ġustifikazzjoni

Dwar il-punt 1: konformità ma' Euro VI għandha tiġi ppruvata għas-"sistema tal-magna" kollha kemm hi.

Is-sistema tal-magna hija l-aħjar sitwazzjoni bejn il-magna, is-sistema ta' emissjonijiet wara t-trattament u elementi addizzjonali ta' kontroll jaħdmu flimkien bl-aħjar mod possibbli.

Id-definizzjoni ta' "magna" għandha tinbidel b'mod korrispondenti jew tiġi sostitwita bit-terminu "sistema tal-magna".

Il-WHDC gtr Nru 4 diġà tinkludi definizzjonijiet għal-'sistema tal-magna', 'tip ta' magna' u 'sistema ta' egżost wara t-trattament', li jistgħu jintużaw hawn b'mod adegwat.

Proposta għal regolament

Artikolu 3 – punt 1 a (ġdid)

Test propost mill-Kummissjoni

(1a) "tip ta' magna" tfisser kategorija tal-magna, li fiha mhemmx differenzi fil-karatteristiċi essenzjali tal-magna;

Ġustifikazzjoni

Dwar il-punt 1: konformità ma' Euro VI għandha tiġi pprovata għas-"sistema tal-magna" kollha kemm hi.

Is-sisema tal-magna hija s-sitwazzjoni fejn il-magna, is-sistema ta' emissjonijiet wara t-trattament u elementi addizzjonali ta' kontroll jaħdmu flimkien bl-aħjar mod possibbli.

Proposta għal regolament

Artikolu 3 – punt 1 b (ġdid)

Test propost mill-Kummissjoni

(1b) "sistema ta' trattament ta' wara ta' l-egżost" tfisser katalista (ossidazzjoni jew 3-way), filtru tal-partikuli, sistema ta' deNOx, filtru tal-partikuli deNOx imħalltin jew kull strument li jnaqqas l-emissjonijiet li huwa installat fid-direzzjoni tal-magna.

Din id-definizzjoni teskludi fluss mill-ġdid tal-gass ta' l-egżost (EGR), li, fejn jitwaħħal, huwa kkunsidrat bħala parti integrali mis-sistema tal-magna;

Ġustifikazzjoni

Proposta għal regolament

Test propost mill-Kummissjoni

(7) "sistema dijanjostika fil-vettura" jew "sistema OBD" tfisser sistema għall- kontroll ta' l-emissjonijiet li għandha l-kapaċità li tidentifika ż-żona fejn probabbilment hemm ħsara permezz ta' kodiċi ta' ħsarat maħżuna fil-memorja ta' kompjuter;

(7) "sistema dijanjostika fil-vettura" jew "sistema OBD" tfisser sistema għall- immonitorjar ta' l-emissjonijiet li għandha l-kapaċità li tidentifika ż-żona fejn probabbilment hemm ħsara permezz ta' kodiċi ta' ħsarat maħżuna fil-memorja ta' kompjuter;

Ġustifikazzjoni

Sistema OBD ma 'tikkontrollax' iżda minflok 'timmonitorja' t-tniġġis.

Jekk is-sistema OBD tidentifika falliment fis-sistema ta' tniġġis,wara tiswijiet jistgħu jitwettqu.

Proposta għal regolament

Test propost mill-Kummissjoni

Din l-informazzjoni tinkludi l-informazzjoni kollha meħtieġa biex vettura tiġi mgħammra b'parts jew b'tagħmir ;

Din l-informazzjoni tinkludi l-informazzjoni kollha meħtieġa biex vettura tiġi mgħammra b'parts jew b'tagħmir.

Il-produtturi għandhom jipprovdu faċilità standardizzata, sikura, u remota biex jippermettu persuni li jwettqu tiswijiet indipendenti akkreditati biex ilestu operazzjonijiet li jinkludu aċċess għas-sistema ta' sigurtà tal-vettura;

Ġustifikazzjoni

Bil-kumplessità (elettronika) dejjem tikber tal-vetturi, il-produtturi qed jipprovdu dejjem aktar faċilitajiet ta' appoġġ dijanjostiċi remoti.

Bil-ħsieb li tinħoloq ugwaljanza fl-opportunitajiet bejn operaturi, dawn il-faċilitajiet għandhom ikunu disponibbli wkoll għal operaturi indipendenti biex jippermettulhom li joffru lill-konsumaturi għażla kontinwa fil-provvediment tat-tiswija.

Minbarra dan, għandha ssir referenza għal ħolqa ta' sigurtà bejn vettura u l-produttur għall-issettjar mill-ġdid ta' 'immobilisers' u għal programmar mill-ġdid ta' l-unitajiet ta' kontroll elettroniċi.

Proposta għal regolament

Artikolu 3 – punt 11 a (ġdid)

Test propost mill-Kummissjoni

(11a) "manifattur" tfisser il-persuna jew il-korp responsabbli għall-awtorità ta' l-approvazzjoni għall-aspetti kollha ta' l-approvazzjoni tat-tip jew għall-proċess ta' awtorizzazzjoni biex tiġi żgurata l-konformità tal-produzzjoni.

Mhux essenzjali li l-persuna jew il-korp tkun involuta direttament fl-istadji kollha tal-kostruzzjoni tal-vettura, is-sistema, il-komponent jew l-unità teknika separata li hi s-suġġett tal-proċess ta' approvazzjoni;

Ġustifikazzjoni

Tispjega nnifisha stess (definizzjoni mill-Artikolu 3.27 tad-Direttiva 2007/46/KE).

Proposta għal regolament

Test propost mill-Kummissjoni

Skond il-proċedura li tissemma fl-Artikolu 39(9) tad-Direttiva 2007/46/KE, il-Kummissjoni tista' tadotta miżuri oħra li jikkonċernaw proċeduri, testijiet u rekwiżiti speċifiċi għall-approvazzjoni tat-tip.

Skond il-proċedura li tissemma fl-Artikolu 39(9) tad-Direttiva 2007/46/KE, il-Kummissjoni tista' tadotta miżuri oħra li jikkonċernaw proċeduri, testijiet u rekwiżiti speċifiċi għall-approvazzjoni tat-tip biex jirriflettu progress tekniku dwar kwistjonijiet koperti b'dispożizzjonijiet attwali .

Ġustifikazzjoni

Il-Kummissjoni għandha tkun permessa biss biex tadotta miżuri skond l-Artikolu 39(9) tad-Direttiva 2007/46/KE li jindirizzaw progress tekniku dwar proċeduri speċifiċi, testijiet, eċċ.

Ebda element ġdid m'għandu jkun introdott skond il-komitoloġija.

Proposta għal regolament

Artikolu 5 – paragrafu 4 a (ġdid)

Test propost mill-Kummissjoni

It-testijiet għandhom ikunu bbażati kemm fuq l-emissjonijiet tal-laboratorju kif ukoll fuq dawk tas-sewqan reali.

Ġustifikazzjoni

L-istudju Artemis, ko-finanzjat mill-qafas ta' l-UE dwar ir-riċerka u l-iżvilupp, wera li l-emissjonijiet ta' sewqan reali jistgħu jkunu differenti sew mir-riżultati bbażati fuq testijiet tal-laboratorju.

Proposta għal regolament

Test propost mill-Kummissjoni

B'effett mill- 1 ta' Ottubru 2014 , fil-każ ta' vetturi ġodda li ma jikkonformawx ma' dan ir-Regolament, l-awtoritajiet nazzjonali għandhom iqisu ċ-ċertifikati ta' konformità bħala li m'għadhomx aktar validi għall-finijiet ta' l-Artikolu 26 tad-Direttiva 2007/46/KE u, minħabba raġunijiet relatati ma' emissjonijiet, għandhom jipprojbixxu r-reġistrazzjoni, il-bejgħ u l-użu ta' tali vetturi.

B'effett mill- 1 ta' Ottubru 2013 , fil-każ ta' vetturi ġodda li ma jikkonformawx ma' dan ir-Regolament, l-awtoritajiet nazzjonali għandhom iqisu ċ-ċertifikati ta' konformità bħala li m'għadhomx aktar validi għall-finijiet ta' l-Artikolu 26 tad-Direttiva 2007/46/KE u, minħabba raġunijiet relatati ma' emissjonijiet, għandhom jipprojbixxu r-reġistrazzjoni, il-bejgħ u l-użu ta' tali vetturi.

F'dan il-limitu ta' żmien, il-Kummissjoni għandha tassigura li l-industriji jingħataw perjodu ta' 36 xahar ta' żmien sabiex jadattaw il-proċessi tal-produzzjoni tagħhom.

Ġustifikazzjoni

Din id-data għandha tippermetti lill-industrija żmien biżżejjed sabiex tadatta l-proċessi tal-produzzjoni tagħha kif ukoll tassigura li r-rekwiżiti tekniċi jkunu stabbiliti mill-proċeduri tal-komitoloġija fil-ħin.

Din l-emenda għandha tassigura li l-Kummissjoni tressaq malajr l-ispeċifikazzjonijiet tekniċi, mingħajr ma tikkomprometti l-limitu ta' żmien għall-industriji u mingħajr ma tikkomprometti li żżomm strettament ma' l-2012 bħala d-data tal-bidu minħabba rekwiżiti stretti dwar il-kwalitá ta' l-arja fl-2015.

Proposta għal regolament

Test propost mill-Kummissjoni

Bla ħsara għad-dħul fis-seħħ tal-miżuri implimentattivi għal dan ir-Regolament, l-Istati Membri jistgħu jipprevedu inċentivi finanzjarji li japplikaw għal vetturi bil-mutur fi produzzjoni f'serje, li jkunu konformi ma' dan ir-Regolament.

Bla ħsara għad-dħul fis-seħħ tal-miżuri implimentattivi għal dan ir-Regolament, l-Istati Membri jistgħu jipprevedu inċentivi finanzjarji li japplikaw għax-xiri ta' vetturi bil-mutur fi produzzjoni f'serje, li jkunu konformi ma' dan ir-Regolament u l-miżuri ta' implimentazzjoni tiegħu, barra mir-rekwiżiti ta' l-Artikolu 6 u l-miżuri ta' implimentazzjoni tiegħu .

Ġustifikazzjoni

Għandu jkun ċar b'mod assolut għall-industriji li l-inċentivi huma applikabbli għal vetturi li jilħqu l-limiti ta' emissjonijiet ta' l-Euro VI u l-miżuri ta' implimentazzjoni kollha li se jkunu parti mill-pakkett ta' l-Euro VI.

Proposta għal regolament

Test propost mill-Kummissjoni

Dawk l-inċentivi għandhom japplikaw għall-vetturi l-ġodda kollha li tqiegħdu fuq is-suq ta' l-Istat Membru kkonċernat, li jkunu konformi ma' dan ir-Regolament.

Madankollu, għandhom jieqfu japplikaw mhux aktar tard mill-1 ta' Ottubru 2014.

Dawk l-inċentivi għandhom japplikaw għall-vetturi l-ġodda kollha li tqiegħdu fuq is-suq ta' l-Istat Membru kkonċernat, li jkunu konformi ma' dan ir-Regolament u l-miżuri ta' implimentazzjoni tiegħu, barra mir-rekwiżiti ta' l-Artikolu 6 u l-miżuri ta' implimentazzjoni tiegħu .

Madankollu, għandhom jieqfu japplikaw mhux aktar tard mill-1 ta' Ottubru 2013 .

Ġustifikazzjoni

Proposta għal regolament

Artikolu 12 – paragrafu 1 – kliem introduttorju

Test propost mill-Kummissjoni

Wara li jkun ikkompletat il-Programm tal-Kejl tal-Partikulati tan-NU/ECE, immexxi taħt l-awspiċi tal-Forum Dinji għall-Armonizzazzjoni tar-Regolamenti dwar il-Vetturi, mingħajr ma tbaxxi l-livell ta' ħarsien ambjentali fi ħdan il-Komunità, il-Kummissjoni għandha:

Wara li jkunu ikkompletati l-partijiet relevanti tal-Programm tal-Kejl tal-Partikulati tan-NU/ECE, immexxi taħt l-awspiċi tal-Forum Dinji għall-Armonizzazzjoni tar-Regolamenti dwar il-Vetturi, iżda mhux aktar tard mill-1 ta' Ottubru 2008, mingħajr ma tbaxxi l-livell ta' ħarsien ambjentali fi ħdan il-Komunità, il-Kummissjoni għandha:

Ġustifikazzjoni

Biex l-industrija tkun provduta bi żmien biżżejjed biex tikkonforma mar-rekwiżiti Euro VI fl-2011/2012, ir-rekwiżiti kollha (ġejjin kemm mil-leġiżlazzjoni u l-komitoloġija) għandhom ikunu disponibbli mill-1 ta' Ottubru 2008.

Proposta għal regolament

Test propost mill-Kummissjoni

(a) tintroduċi valuri ta' limitu bbażati fuq in-numru ta' partiċelli , u jekk ikun xieraq, tispeċifika l-valur tal-livell ammissibbli tal-komponent NO2 fil-valur ta' limitu ta' l-NOx; hemmhekk skond l-Artikolu 39(2) tad-Direttiva 2007/46/KE;

(a) tintroduċi valuri ta' limitu bbażati fuq in-numru ta' partiċelli bbażati fuq korrelazzjoni ma' l-istat attwali ta' filtri partikulati tad-diżil magħluqa, skond l-Artikolu 39(2) tad-Direttiva 2007/46/KE;

Ġustifikazzjoni

Biex ikun hemm valuri realistiċi għal numri ta' partikula, dawn il-valuri għandhom ikunu relatati ma' l-istat attwali ta' filtri partikulati ta' diżil magħluqa.

Proposta għal regolament

Artikolu 12 – paragrafu 1 a (ġdid)

Test propost mill-Kummissjoni

Jekk l-iżvilupp ta' livelli ta' emissjonijiet NO 2 jindika li l-emissjonijiet NO 2 minn vetturi heavy-duty jista' jeċċedi l-150mg/kWh, il-Kummissjoni għandha tintroduċi valur ta' limitu NO 2 ta' 150 mg/kWh għall-vetturi heavy-duty, kif ukoll metodu adegwat ta' kejl, bi qbil ma' l-Artikolu 39(2) tad-Direttiva 2007/46/KE.

Ġustifikazzjoni

L-NO 2 huwa l-aktar tip importanti ta' NOx fir-rigward tal-kwalità ta' l-arja.

Fil-kuntest tal-valuriNO 2 pproġettati għall-2015 bħala parti mir-rekwiżiti tal-kwalitá ta' l-arja, il-livelli ta' emissjoni ta' NO 2 għandu jkun immonitorjat mill-qrib.

Meta l-limitu ta' 150 mg/kWh (relatat mar-rekwiżiti għal sistemi modifikati) ikun maqbuż, - hu hemm biss - il-Kummissjoni għandha tintroduċi valur ta' limitu fiss għall-emissjonijiet NO 2 kif ukoll metodu ta' kejl adegwat u armonizzat.

Proposta għal regolament

Test propost mill-Kummissjoni

Il-Kummissjoni għandha tanalizza l-inkwinanti elenkati fil-punt 2 ta' l-Artikolu 3.

Jekk il-Kummissjoni tikkonkludi li huwa xieraq li jiġu regolati l-emissjonijiet ta' inkwinanti addizzjonali, għandha temenda dan ir-Regolament b'mod xieraq.

Jekk il-Kummissjoni tikkonkludi li huwa xieraq li jiġu regolati l-emissjonijiet ta' inkwinanti addizzjonali, għandha tipproponi emendi għal dan ir-Regolament b'mod xieraq.

Ġustifikazzjoni

L-addizzjoni ta' elementi li jniġġsu ġodda jista' jkollha konsegwenzi serji għal rekwiżiti industrijali.

Għal din ir-raġuni addizzjonijiet bħal dawn għandhom ikunu indirizzati permezz ta' proċedura leġiżlattiva standard.

Proposta għal regolament

Test propost mill-Kummissjoni

Id-Direttiva tal-Kunsill 80/1269/KEE, id-Direttivi tal-Kummissjoni 88/195/KEE, 97/21/KE, 1999/99/KE u 2005/78/KE, u d-Direttiva 2005/55/KE għandhom jiġu revokati b'effett mill-1 ta' Ottubru 2014 .

Id-Direttiva tal-Kunsill 80/1269/KEE, id-Direttivi tal-Kummissjoni 88/195/KEE, 97/21/KE, 1999/99/KE u 2005/78/KE, u d-Direttiva 2005/55/KE għandhom jiġu revokati b'effett mill-1 ta' Ottubru 2013 .

Ġustifikazzjoni

Din id-data għandha tippermetti lill-industrija żmien biżżejjed sabiex tadatta l-proċessi tal-produzzjoni tagħha kif ukoll tassigura li r-rekwiżiti tekniċi jkunu stabbiliti mill-proċeduri tal-komitoloġija fil-ħin.

Proposta għal regolament

Test propost mill-Kummissjoni

Għandu japplika mill- 1 ta' April 2013 .

Madankollu, l-Artikoli 8(3) u 10 għandhom japplikaw mid-data tad-dħul fis-seħħ u l-punti 1(a)(i), 1(b)(i), 2(a), 3(a)(i), 3(b)(i), 3(c)(i) u 3(d)(i) ta' l-Anness II għandhom japplikaw mill-1 ta' Ottubru 2014 .

Għandu japplika mill- 1 ta' April 2012 .

Madankollu, l-Artikoli 8(3) u 10 għandhom japplikaw mid-data tad-dħul fis-seħħ u l-punti 1(a)(i), 1(b)(i), 2(a), 3(a)(i), 3(b)(i), 3(c)(i) u 3(d)(i) ta' l-Anness II għandhom japplikaw mill-1 ta' Ottubru 2013 .

Ġustifikazzjoni

PROĊEDURA

Approvazzjoni tat-tip ta' vetturi bil-mutur u magni

Kumitat responsabbli

Opinjoni mogħtija minn

Data tat-tħabbir fis-seduta plenarja

Rapporteur għal opinjoni

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

PROĊEDURA

L-approvazzjoni ta' tipi ta' vetturi bil-mutur u ta' magni

Data meta ġiet ippreżentata lill-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni mhux mogħtija

Data tad-deċiżjoni

Data tal-ħatra

Diskussjoni fil-kumitat

Data ta' l-adozzjoni

Riżultat tal-vot finali

Membri preżenti għall-vot finali

Sostitut(i) preżenti għall-vot finali

Sostitut(i) (skond l-Artikolu 178 (2)) preżenti għall-vot finali


MOZZJONI GĦAL RIŻOLUZZJONI

skond l-Artikolu 113 tar-Regoli ta' Proċedura

minn Cristiana Muscardini

Proposta ta' riżoluzzjoni tal-Parlament Ewropew dwar iż-żieda fl-Istati Membri ta' mard li ilu snin li ntegħleb fl-UE

Il-Parlament Ewropew ,

wara li kkunsidra l-Artikolu 113 tar-Regoli ta' Proċedura tiegħu,

iqis iż-żieda kontinwa u esponenzjali fl-Istati Membri tal-UE ta' persuni minn zoni ġeografiċi fejn għad hemm il-preżenza sinifikattiva ta' mard li ilu snin li ntegħleb fl-UE,

billi r-rapport dwar is-saħħa fid-dinja ppreżentat mill-Assoċjazzjoni Dinjija tas-Saħħa, li rreġistrat 1100 avvenimenti epidemiċi f'dawn l-aħħar 5 snin, iħabbar il-miġja ta' mard ġdid u t-tixrid ġeografiku, li dejjem qed jiżdied b'veloċità, tal-mard infettiv,

billi l-libertà ta' moviment li teżisti fit-territorju Ewropew tiffaċilita t-tixrid tal-mard,

jistieden lill-Kummissjoni u lill-Kunsill sabiex jieħdu azzjoni konġunta fl-Istati Membri kollha tal-Unjoni Ewropea biex jiġu individwati z-zoni f'riskju li minnhom jiġu l-akbar għadd ta' migranti;

barra minn hekk jistedinhom sabiex iħejju kampanja ta' informazzjoni u ta' prevenzjoni fl-iskejjel u fil-postijiet tax-xogħol fl-Istati Membri tal-Unjoni Ewropea;

jappella lill-Istati Membri biex jintroduċu, u jsiru prattika regolari, l-kontrolli tas-saħħa għall-immigrati li jiġu miz-zoni ġeografiċi identifikati bħala f'riskju ta' epidemija.


Kumitat għall-Affarijiet Barranin

ABBOZZ TA' AĠENDA

Laqgħa Straordinarja

It-Tlieta 16 ta' Settembru 2008, 15.30 – 16.30

Sala: ASP 1 E 2 (jekk jogħġbok ara l-iskrins)

Adozzjoni tal-aġenda

Skambju ta' opinjonijiet mas-Sur Jean-Pierre Jouyet, Ministru tar-Repubblika Franċiża għall-Affarijiet Barranin u Ewropej u aġent President fil-kariga tal-Kunsill, dwar ir-riżultati tal-laqgħa tal-Kunsill għall-Affarijiet Ġenerali u r-Relazzjonijiet Esterni (GAERC) tal-15-16 ta' Settembru 2008

Data u post tal-laqgħa li jmiss

It-Tnejn, 22 ta' Settembru 2008, 19.00 - 20.30 (fi Brussell)


Aġenda

It-Tnejn 22 ta' Settembru 2008

17:00 - 23:00 Ftuħ tas-sessjoni u ordni tas-seduta

Indirizzi ta' minuta ( Artikolu 144 tar-Regoli ta' Proċedura)

Dibattitu konġunt

Swieq finanzjarji

Fondi alternattivi u fondi ta' investiment

b'rakkomandazzjonijiet lill-Kummissjoni dwar il-fondi alternattivi u fondi ta' investiment

Artikolu 39 tar-Regoli ta' Proċedura

Rapporteur għall-opinjoni:

Piia-Noora Kauppi, Kumitat għall-Affarijiet Legali

Article 47 tar-Regoli ta' Proċedura tal-PE

Trasparenza għal investituri istituzzjonali

b'rakkomandazzjonijiet lill-Kummissjoni dwar it-trasparenza tal-investituri istituzzjonali

Kumitat għall-Affarijiet Legali

Artikolu 39 tar-Regoli ta' Proċedura tal-PE

Rapporteur għall-opinjoni:

Sharon Bowles, Kumitat għall-Affarijiet Ekonomiċi u Monetarji

Artikolu 47 tar-Regoli ta' Proċedura tal-PE

Tmiem tad-dibattitu konġunt

Id-deliberazzjonijiet tal-Kumitat għall-Petizzjonijiet (2007)

dwar id-deliberazzjonijiet tal-Kumitat għall-Petizzjonijiet matul is-sena 2007

Kumitat għall-Petizzjonijiet

Is-sena Ewropea tal-Kreattività u l-Innovazzjoni (2009)

dwar il-proposta għal deċiżjoni tal-Parlament Ewropew u tal-Kunsill li tikkonċerna s-sena Ewropea tal-Kreattività u l-Innovazzjoni (2009)

Kumitat għall-Kultura u l-Edukazzjoni

Preżentazzjoni qasira tar-rapporti li ġejjien:

Preżentazzjoni komuni

Adattament ta' ċerti atti suġġetti għad-Deċiżjoni 1999/468/KE tal-Kunsill, hekk kif emendata bid-Deċiżjoni 2006/512/KE - Adattament tal-proċedura regolatorja bi skrutinju (it-tieni parti)

dwar il-proposta għal regolament tal-Parlament Ewropew u tal-Kunsill li jadatta d-Deċiżjoni tal-Kunsill 1999/468/KE, hekk kif emendata bid-Deċiżjoni 2006/512/KE, ta' ċerti atti suġġetti għall-proċedura stabbilita fl-Artikolu 251 tat-Trattat, b'rabta mal-proċedura regolatorja bi skrutinju - Adattament tal-proċedura regolatorja bi skrutinju - It-Tieni Parti

Kumitat għall-Affarijiet Legali

Artikolu 131 tar-Regoli ta' Proċedura

L-allinjament ta' atti legali mad-Deċiżjoni l-ġdida dwar il-Komitoloġija

tinkludi rakkomandazzjonijiet lill-Kummissjoni dwar l-allinjament ta' atti legali mad-Deċiżjoni l-ġdida dwar il-Komitoloġija

Kumitat għall-Affarijiet Legali

Artikolu 39 tar-Regoli ta' Proċedura

Tmiem il-preżentazzjoni komuni

Konċentrazzjoni u pluraliżmu fil-midja fl-Unjoni Ewropea

dwar il-konċentrazzjoni u pluraliżmu fil-midja fl-Unjoni Ewropea

Kumitat għall-Kultura u l-Edukazzjoni

Artikolu 45 paragrafu 2 tar-Regoli ta' Proċedura tal-PE

Rapporteur għall-opinjoni:

Segwitu tal-Konferenza ta' Monterrey ta' l-2002 dwar il-Finanzjament għall-Iżvilupp

dwar is-segwitu tal-Konferenza ta' Monterrey ta' l-2002 dwar il-Finanzjament għall-Iżvilupp

Kumitat għall-Iżvilupp

Artikolu 45(2) tar-Regoli ta' Proċedura

Evalwazzjoni tas-Suq Intern

dwar l-Evalwazzjoni tas-Suq Intern

Kumitat għas-Suq Intern u l-Ħarsien tal-Konsumatur

Artikolu 45(2) tar-Regoli ta' Proċedura

dwar 'Intejbu l-kwalità ta' l-edukazzjoni ta' l-għalliema'

Kumitat għall-Kultura u l-Edukazzjoni

Artikolu 45(2) tar-Regoli ta' Proċedura

Il-Proċess ta' Bologna u l-mobilità ta' l-istudenti

dwar il-Proċess ta' Bologna u l-mobilità ta' l-istudenti

Kumitat għall-Kultura u l-Edukazzjoni

Artikolu 45(2) tar-Regoli ta' Proċedura

Is-sitwazzjoni u l-perspettivi ta' l-agrikoltura fir-reġjuni muntanjużi

dwar is-sitwazzjoni u l-perspettivi ta' l-agrikoltura fir-reġjuni muntanjużi

Kumitat għall-Agrikoltura u l-Iżvilupp Rurali

Artikolu 45(2) tar-Regoli ta' Proċedura

Ħin għad-diskorsi ( Artikolu 142 tar-Regoli ta' Proċedura)

17:00 - 23:00 Kummissjoni (bit-tweġibiet) (11 x 5')

Rapporteurs għall-abbozzi (3 x 1')

Lista ta' kelliema Membri

Emendi tar-rapporteur; Proposti għal riżoluzzjonijiet alternattivi

It-Tnejn 22 ta' Settembru, 19:00

It-Tnejn 22 ta' Settembru, 19:00

Evalwazzjoni tas-Suq Intern

It-Tnejn 22 ta' Settembru, 19:00

It-Tnejn 22 ta' Settembru, 19:00

It-Tnejn 22 ta' Settembru, 19:00

It-Tnejn 22 ta' Settembru, 19:00

Voti separati - Voti maqsuma - Voti permezz ta' sejħa tal-ismijiet Testi mressqa għal votazzjoni it-Tlieta

Il-Ġimgħa 19 ta' Settembru, 12:00

Testi imressqa għal votazzjoni l-Erbgħa

It-Tnejn 22 ta' Settembru, 19:00

Testi mressqa għal votazzjoni il-Ħamis

It-Tlieta 23 ta' Settembru, 19:00